
Despre Ţinutul Buzăului 


Ținutul Buzăului este unul dintre multele locuri de basm din România, având un 
farmec aparte dat de bogăţia naturii şi de semnificaţia istorică a locurilor. Aici este 
unul dintre locurile de cult si de har din diferitele epoci si religii ce au crescut la 
noi. 

Putem întâlni tumuli scitici numiţi gorgane, în denumirea locală tradițională, rămășițe 
de altare solare îngropate în păduri din vremea dacilor, dar si multe mănăstiri ce au 
înflorit între secolele al-IV-lea şi al XVII-lea. Aici au apărut, la fel ca în Dobrogea 
Sfântului Andrei şi primele lacasuri de cult creştin din România, biserici săpate în 
piatră, chilii săpate în stânci, lăcașuri creştine in care călugării comunicau între ei 
prin fum şi mincau la o masă dintr-un trunchi de copac cu farfuriile săpate într-un 
trunchi; şi dormeau iarna în lână de oaie pe care o torceau pentru păstorii locului în 
schimbul hranei pe care o primeau. 

Ţinutul Buzăului scoate la suprafață mărturii ale trecutului geologic absolut unice si 
spectaculoase. Vulcani noroioși în care noroiul adâncurilor germinatoare de istoria 
vieților marine trecute iese deasupra in bolboroseli de gaze, în peisaje lunare, sterpe, 
impresionante in care trăiesc plante unice, rámágite ale epocilor trecute. 

În această zonă a miracolelor găsim cele mai ciudate peşteri săpate în munți de sare 
ce se itesc deaupra pământului, peşteri cu pereţi acoperiţi cu sulf din care izvorăsc 
ape sulfuroase care au tăiat în piatra muntelui care-l străbat, canioane şi bazine în 
locuri sălbatice în care te aştepţi să apară duhurile pământului: zane şi spiridusi. 

Pe aceste meleaguri mai apare și lacrima pământului sub forma de chihlimbar 
sângeriu, aproape negru; forme rare, unice în lume ce poartă numele de romanit. 

În zilele ploioase sau cetoase iti poti imagina valea Buzăului ca pe un vechi fund de 
mare, dovadă fiind scoicile marine care apar în rocile din maluri sau pe pământurile 
oamenilor. Dacă cercetăm malurile de argilă sau calcar putem găsi şi alte fosile, de la 
urme de scoici până la oase de mamuti. 

Tot aici mai găsim vechile legende si obiceiuri de pe vremea dacilor, precum şi cătune 
cátárate pe stânci cu căsuțe şi oameni, rămăşiţele acelor vremuri, in care istoria 
modernă încă nu a pătruns nici măcar la nivelul electricității curente. 

Ţinutul Buzăului ne oferă o incursiune în istoria României şi în istoria geologiei 
acestor meleaguri, pe care nu o mai putem găsi nicăieri în altă parte. 


Florin Colceag 

ntveducere 


E tara plină de tari. Această expresie bine 
cunoscuta sintetizeaza bogatia culturala 
a României si evidenţiază evoluţia 
particulară a unor zone, in anumite 
contexte naturale şi istorice. 

“Ţările” sau “ținuturile” sunt teritorii ce 
oferă punctele de reper necesare definirii 
personale, dar şi stimulării energiilor şi 
iniţiativelor capabile să contribuie la 
întărirea şi afirmarea identităţii locale 
într-o Europă multiculturală şi într-o 
societate tot mai globalizantă. 

“Tinutul Buzăului” se află într-un spaţiu 
de confluență, atât a unor zone naturale 
distincte, cât şi a unor provincii cu 
evoluţii istorice diferite. Astfel, în timp, 
el a dobândit trăsături comune ariilor de 
influență, dar şi specificitatea rezultată 
din interferență. 

Teritoriul propus, deşi nu corespunde 
în totalitate cu ceea ce s-a numit, în 
diverse momente istorice, “Ţinutul” sau 
“Tara Buzăului”, cuprinde elementele 
de esenţă: credinţa, tradiţiile culturale, 
resursele naturale specifice, continuitatea 
spiritului. 

Pentru integrarea nevoilor de păstrare 
a acestei mosteniri cu planurile de 
promovare şi dezvoltare social- 
economică a fost propusă crearea 
Geoparcului Ținutul Buzăului. 
Geoparcul este un motor în realizarea 
de parteneriate, propunerea si 
derularea unor proiecte educaționale, 
de construcție comunitară, proiecte 


culturale, de cooperare națională si 
internațională. În acelaşi timp asigură 
cadrul pentru comunicare locală si 
promovare turistică. 

Ținutul Buzăului este o destinație 
tentantă pentru turismul cultural şi 
de descoperire: Vulcanii Noroiosi, 
Focul Viu, sarea, chihlimbarul, rocile 
din trecutul geologic, biodiversitatea, 
relieful, mănăstirile şi bisericile, chiliile, 
ruinele unor foste aşezări sunt câteva din 
elementele naturale şi cultural-istorice 
ce pote fi admirate si explorate. Alături 
de ele sunt poveştile, istoria locului si 
mai ales oamenii de azi cu activitățile 
lor legate de agricultură şi creşterea 
animalelor, cu tradiţiile ce sunt tot mai 
greu de păstrat. 

Acest ghid, realizat de “Prietenii 
Buzăului”,  deapáná patru poveşti 
pentru patru teme: Terra (Povestea 
Pământului), Natura (Povestea Vieţii), 
Fabula (Povestea Oamenilor) şi Aegis 
(Povestea construcțiilor si a satelor) şi 
vă invită la o călătorie neconvenţională 
şi inedită într-un ţinut ce vă va ţine 
imaginaţia activă. 

Geoparcul “Ţinutul Buzăului” este un 
spaţiu deschis pentru toti cei ce doresc să 
participe la renaşterea unor comunități, 
este loc de întâlnire a tuturor celor ce se 
simt atagati de valorile tradiționale si îi 
sunt locuitori reali sau virtuali. 


Alexandru Andrăşanu 


GEOPARCURILE 


Primele geoparcuri au apărut ca urmare a unor proiecte LEADER derulate în 
zone rurale din Franţa, Germania, Grecia şi Spania. Conceptul s-a dezvoltat 
foarte rapid generând în anul 2000 o Reţea Europeană a Geoparcurilor, rețea ce 
numără acum 31 de membri. 

Susținerea şi promovarea la scară mondială, de către UNESCO, au dus la crearea 
Reţelei Globale a Geoparcurilor, cu 53 de membri în acest moment şi la crearea a 
numeroase alte geoparcuri in toate continentele. 

Recunoaşterea internationala a funcţionării unui geoparc si acceptarea lui 
în aceste structuri se face în acord cu reglementările stabilite de Carta Reţelei 
Europene şi de către UNESCO şi pe baza unei atente evaluări periodice din 
partea membrilor reţelelor. 

In timp, pe baza ideilor inovatoare în dezvoltarea geoturismului, educaţiei, 
amenajării teritoriului, geoparcurile au devenit simboluri de calitate şi branduri 
ale teritoriului lor. 

Geoparcul Dinozaurilor Tara Hațegului este primul geoparc creat în România şi 
primul din Europa Centrală si de Est acceptat ca membru în Reţeaua Europeană 
şi Reţeaua UNESCO a Geoparcurilor. 


Peisaj din Valea Salciei 


UNDE ESTE ŢINUTUL BUZĂULUI? 


Teritoriul este situat în Regiunea 2, Sud-Est, în partea de Na 
judeţului Buzău, în zona de curbură a Carpaţilor Orientali, 
la intersecţia drumurilor istorice ce leagă Muntenia, 
Transilvania şi Moldova. Acest spaţiu cuprinde comunele: 
Beceni, Berca, Bisoca, Bozioru, Braesti Canesti, Colti, 
Chiliile, Cozieni, Mânzălești, Lopătari, Odăile, Sărulești, 
Scortoasa, Valea Salciei, Vintilă Vodă, cu o suprafaţă totală 
de aproape 100 000 de ha si o populaţie de peste 40 000 de 
locuitori. 

“Când eram eu copilă adunam pietricele. Toti copiii 
aveau buzunarele pline de chilimbar” 
(Anica Chiru - satul Colti) 

POVESTEA PĂMÂNTULUI 


Geoparcul Ținutul Buzăului este situat 
în zona Subcarpaților de Curbură, 
mai exact în zona centrală a acestora, 
numită Subcarpaţii Buzăului, după 
numele râului ce îi străbate. Pe o arie 
mai restrânsă, în partea nord-estică, este 
o zona de contact cu Munţii Buzăului. 
Cele trei văi ce străbat regiunea sunt şi 
ele tributare Buzăului: Valea Slănicului, 
Valea Sárátelului şi Valea Bălănesei. 
Comuna Colti are așezările situate 
pe Valea Coltilor, Valea Alunisului şi 
Valea Muscelului, ape ce ajung tot in 
raul Buzau. Comuna Valea Salciei este 
situată pe Valea Câlnăului, afluent al 
Râmnicului. 

Relieful, cu altitudini cuprinse între 
300 şi 1400 m, este constituit pe 
roci sedimentare de vârstă Paleogen 
-  Cuaternar. Dealurile înalte sunt 


modelate în depozite de flis paleogen, 
predominant siliciclastic si uneori in 
depozite de molasă miocenă, formate 
din gresii cu intercatii de argile, tufuri, 
gipsuri şi sare. Dealurile mijlocii și 
scunde cuprind numeroase intercalatii 
de roci argiloase. 

Alunecările au o acţiune puternică 
asupra versanților si furnizează albiilor 
râurilor cantități mari de materiale 
erodate. Eroziunea se desfăşoară si 
prin procese intense de ravenare si de 
spalare, accentuate de despaduririle din 
zona si de utilizarea necorespunzatoare 
a terenurilor. Procesele de eroziune sunt 
accentuate de precipitaţiile torențiale 
din timpul verii si de cantităţile mari de 
apă rezultate în urma topirii zăpezilor. 
Zona este foarte cunoscută pentru 
Vulcanii Noroioşi, chihlimbarul de la 
Colti, sarea de la Meledic, Focul Viu, 
izvoarele de petrol, relieful spectaculos 

cu “ziduri ale uriaşilor” sau “colti de piatră”, pentru pesterile 
în sare, alunecările de teren, pentru peisajele rurale, izvoarele 
sărate sau sulfuroase. Nu trebuie sa fii specialist pentru a 
putea admira spectacolul oferit de natură. 

Povestea geologică a Ţinutului Buzăului este extrem de 
complexă şi interesantă. Rocile sedimentare întâlnite la 
suprafață acoperă o istorie ce începe acum mai bine de 60 
de milioane de ani în Marea Tethys şi continuă in Marea 
Paratethys, separată din prima pe măsură ce s-au ridicat 
lanţurile alpin şi carpatic. În ele putem descifra atât scurgerea 
timpului, dar şi structura şi caracteristicile depozitelor de 
fliş şi molasă din pânzele de şariaj externe şi ale avanfosei 
Carpaţilor Orientali. 

Structura Berca - Arbanasi este un exemplu semnificativ 
pentru geologia zonei. Rocile care o compun contin 
acumulări de petrol şi gaze, exploatate de peste o sută de 
ani, iar faliile şi fisurile longitudinale şi transversale permit 
ascensiunea hidrocarburilor la suprafaţă, ascensiune însoțită 
de formarea unui fenomen spectacular: Vulcanii Noroiosi. 


Stânga: Afloriment de gresii la Colti 
Dreapta: Alternante de gresii si argile 
Calcare bioclastice cu bivalve 


Oceanul Tethys 


Tethys era fiica lui Uranus şi în acelaşi timp sursa de inspiraţie 
pentru numele unuia dintre cele mai vestite oceane din trecutul 
Pământului: Oceanul Tethys, format la începutul Erei Mezozoice, 
numită şi Era Dinozaurilor. El se întindea din Asia pana în 
America Centrală, separând continentele sudice de Laurasia. Este 
locul în care s-au acumulat multe din sedimentele ce formează 
acum Himalaia, Carpaţii şi Alpii. Ridicarea, în timpul Erei 
Neozoice, a acestor munţi a dus la fragmentarea Oceanului Tethys 
în mai multe bazine. Dintre ele două ne sunt foarte familiare: 
Tethysul Occidental, strămoșul Mării Mediterane si Paratethysul, 
ce acoperea cândva o mare parte din ceea ce azi este teritoriul 
Românie. Din Paratethys au rămas numai Marea Neagră, Marea 
Caspică şi Lacul Aral. Atunci când s-a format, Paratethysul 
cuprindea mai multe bazine marine: Bazinul Pannonic, Bazinul 
Dacic, Bazinul Euxinic. 

Rocile si fosilele pe care le găsim azi în zona Buzăului sunt o 
călăuză foarte bună pentru evoluţia Bazinului Dacic, bazin ce avea 
la început ape marine apoi salmastre şi care au devenit treptat 
dulci. Râurile ce se varsau in el l-au umplut in ultimele mii de ani 
cu aluviuni. 


PÂCLELE MARI SI PÂCLELE MICI 


"Dacă nu știți şi n-aţi văzut, să vă spun eu că acolo şi-a 
aşezat necuratul cazanele cu smoală clocotită; pe sub 
pământ gilgáie şi fierbe glodul noroios, mai rece ca gheața 
mai negru ca ceața, apoi, pe guri căscate prin tot ocolul 
acestei văi fără de scursoare, tişneşte tina in sus, când 
de-o şchioapă, când de-o palmă, cănd de-un stânjen şi mai 
mult; la fiecare gură împrejur s-a durat musuroi si balele 
cătrănite pe care ucigă-l toaca le scuipă din văgăune se 
scurg năclăite de-a lungul movilitelor, se adună în nămol, 
se usucă în vânt, se crapă de soare şi astern tot fundul văii 
cu o humă sură şi jilavă, pe care nu se prinde, doamne 
fereşte, troscot ori ciulini”. 

Alexandru Odobescu, Pseudo-kinegeticos 

La Pâclele Mari şi Pâclele Mici, există platouri argiloase 
în care se găsesc conuri şi cratere din același material, cu 
diametre de la câţiva centimetri la câţiva metri şi înălțimi 
de maxim 7-8 m. Aceste cratere lasă impresia unui cazan 
în care clocoteste o pastă cenusie de unde şi denumirile 
populare de “pâcle” sau “fierbători”. 

Deşi utilizăm termenii de vulcan şi crater precum în 
descrierea vulcanilor ce aduc la suprafață materie topită 
din adâncul Pământului, Vulcanii Noroiosi ca cei de la 
Pâclele Mari şi Pâclele Mici sunt de fapt pseudovulcani. 


Vulcani Noroiosi 
de la Pâclele Mari şi 
Paclele Mici 


Au dimensiuni foarte mici, comparativ 
cu vulcanii adevăraţi, nu au vatră şi 
nici erupții de materii incandescente. 
Similitudinile sunt date doar de formă 
şi de prezenţa unor emanatii gazoase. 
Geologul Grigore Cobălcescu este 
primul care a dat în ţara noastră o 
explicație ştiinţifică fenomenului. El 
spunea că vulcanii noroioși sau vulcanii 
de glod, cum sunt numiţi în partea 
locului, sunt un rezultat al amestecului 
apelor subterane cu gazele naturale care, 
în expansiunea lor dezagregă rocile şi 
le transformă într-o pastă noroioasă. 
Aceasta, ajunsă la suprafață se revarsă 
sub forma unor torenti ce se răspândesc 
în jurul unui punct formând o ridicătură 
în centrul căreia se află un mic crater. 
Craterul îşi schimbă continuu poziţia şi 
forma. 

Studiile au continuat şi s-a ajuns la 
concluzia că emanatiile gazoase sunt 
în relaţie cu prezenţa depozitelor de 


hidrocarburi, iar adâncimea de la 
care provin este de până la 3000 m. La 
aceste adâncimi se găsesc şi depozite 
de sare explicându-se astfel și existența 
terenurilor sărăturate de la suprafața 
platourilor. 

Peisajul se modifică la intervale scurte 
de timp, sub influența precipitațiilor 
şi a activităţii seismice. Eruptiile sunt 
mai active în urma căderii unor ploi 
abundente, mai ales primăvara Cele 
mai importante modificări le produc 
cutremurele de pământ. Cutremurul 
din 1977 a determinat apariția sau 
reactivarea a numeroşi vulcani noroioși 
în Subcarpaţii Buzăului: la Tulburea, 
Bădila, Pănătău si Valea Muscelului. 
Fenomenul vulcanilor noroiosi nu 
este singular, in lume fiind multe alte 
locuri precum in Italia, Islanda, Noua 
Zeelanda, America Centrala, SUA, 


Kazahstan. In România, mai apar in 
Podisul Moldovei, Subcarpatii Gorjului 

şi în Podişul Târnavelor, dar nicăieri 
nu sunt atât de spectaculoşi şi atât de 
cunoscuţi ca la Buzău. 


CHIHLIMBARUL 


Povestea chihlimbarului de la Colti 
Culoarea chihlimbarului e stiuta de toată 
lumea: galben ca mierea, transparent 
sau opac, pur sau cu insertii rosiatice, 
până la portocaliu. Uneori conţine bule 
de aer, cetină de brad, spori de muşchi 
şi are nuanțe precum violet, negru, 
albastru, roşu, verde sau chiar insecte. 
Acesta din urmă e cel mai prețios. 

„Pe vremuri, centrul satului Colti era la 
Coltii de Sus, acolo era și Sfatul Popular, 
de acolo se cumpărau și vitele. Acum 
l-au pus jos." (dl Moise, sat Coltii de 
Sus). İn Coltii de Sus, acolo se şi găseşte 
chihlimbarul, aproape de vechea vatră a 
satului. 

Însă chilimbar, cum îi spun sătenii, 
„nu se găsea numai la Colti, ci si în alte 
locuri - în comuna Goidesti, la Lacul 


fără fund, la Mocearu, la Gura Teghii, la 
Bâsca Mare si la aia Mică, pe munte, si 
la Bozioru, şi la Brdeşti... Și la Lopătari si 
la Mânzălești.” (dl Moise, Coltii de Sus). 
Iar aceasta informatie nu multi o ştiu, ci 
doar aceia ce, tineri fiind, erau luaţi în 
echipele de căutători de chihlimbar de 
către domnul inginer. 

„Era unu” Dumitru Grigorescu, inginer. 
Ela concesionat munţii ăştia. Eu la el am 
si muncit când eram băiat. El ne punea 
să căutăm chilimbar si la Lopătari, si la 
Mânzălești. Si am găsit.” (dl Moise) 
Este vorba despre singurul român care a 
extras chihlimbar în mod oficial, cu acte 
în regulă, de aici din zonă, inginerul 
biolog Dumitru Grigorescu. El a 
concesionat mare parte din munti timp 
de 35 de ani. Din 1902 pana in 1937, 
cand a dat faliment. Se spune ca n-a 
fost un bun negustor, caci chihlimbarul 
era mai scump decât aurul in vremea 
aceea, dar el era un mare pasionat, nu 
un afacerist. Avea oameni special plătiți 
şi hărți făcute de el. 


Stânga: 
Insecte în chilimbar 
văzute la microscop 


Dreapta: 
Polen în chilimbar văzut 
la microscop 


Chilimbarul mai este numit de către localnici „piatra 
soarelui”, pentru că se găseşte ușor în albiile râurilor, 
după ploaie, lucind în soare, sau „piatra sărăciei” pentru 
că, spun unii, cei care o căutau nu ajungeau niciodată să 
fie cu adevărat bogaţi, ci doar se amăgeau cu gândul, iar 
pentru alții este piatra sărăciei fiindcă reprezintă un fel 
de comoară, si cine câştigă bani din comori devine sărac, 
cum s-a întâmplat şi cu inginerul Grigorescu. I se mai 
spune şi „piatra sănătăţii”, fiindcă se poartă la gât pentru 
a te vindeca de bolile pieptului sau se foloseşte ca praf 
împotriva bolilor de plămâni ori rinichi. 

Oamenii din sat spun: „Acum chilimbarul nu mai are nici 
o valoare, nu-l mai caută nimeni. Pe vremuri, umblau 
negustori nebuni pe la lume prin sat să-l cumpere. İl 
ducea la București.” „Pe vremuri, era malul gol. O parte 
din el avea chilimbar. Când mai dădea o ploaie mare, se 
mai rupeau bucăți din el, şi chilimbarul ieșea la soare. 
Acum s-a împădurit si nu se mai rupe malul să mai iasă 
chilimbar după ploaie.” (dl Moise, sat Coltii de Sus) 


Ce este chihlimbarul? 

Chihlimbarul şi sinonimul său ambra sunt termeni ce 
provin din persanul kiahruba (a atrage paie) şi arabul 
anbar (galben). Este o răşină fosilă formată dintr-un 
amestec de compuși organici cu proprietăţi specifice cu 
numeroase varietăți răspândite pe toate continentele. 
Din studiul anatomic al resturilor vegetale s-a ajuns 
la concluzia că producerea răşinii în exces avea loc 
din cauza rănirilor provocate arborilor de către 
insecte, păsări, paraziți, vânturi, trăznete. Plantele care 
produc rágini sunt coniferele din familiile Pinaceae, 
Taxodiaceae, Cupressaceae şi angiosperme din familiile 
Hamamelidaceae, Leguminaceae, Burseraceae. 

Cel mai vechi chihlimbar a fost descoperit în peșterile 
paleolitice, sub forma unor bucăţi neprelucrate iar 
primul artefact ambrifer are aproape 10000 de ani. Rolul 
său ca obiect de cult şi de podoabă începe să fie tot mai 
important, mărturie fiind descoperirile din mormintele 
personajelor de rang înalt. Chihlimbarul de Baltica, de 
exemplu, este descoperit atât în Grecia şi Irlanda, cât şi 
în Egipt şi Mesopotamia. 

Thales descoperea însușirea chihlimbarului de a atrage 
diverse obiecte ușoare după ce este frecat de o bucată de 
pânză. Termenul grecesc pentru chihlimbar este elektron 
şi cuvântul electricitate isi are rădăcina în această veche 
descoperireafenomenului de electricitate statică. Capacitatea 
de a se încărca electrostatic şi de a atrage obiecte ușoare, 
pe lângă posibilitatea de a arde, au plasat chihlimbarul în 
rândul pietrelor magice. De asemenea, era utilizat şi ca 
amuletă, fiind considerat extrem de eficace. 

Romanii credeau în însuşirile terapeutice ale chihlimbarului 
recomandându-l ca medicament pentru boli ale plămânilor 
şi stomacului. În China antică siropul de ambră era utilizat 
ca tranchilizant şi antispasmodic. Farmacistii germani din 
Evul Mediu preparau medicamente din pulbere ambriferă. 
În farmacie şi cosmetică se folosesc şi în prezent extracte de 
chihlimbar, îndeosebi acidul şi uleiul succinic. 

Cavalerii teutoni au deţinut monopolul asupra producţiei 
de chihlimbar începând cu Evul Mediu, când erau obținute 
mătăniile, sub licenţa "Paternoster". Ei conduceau "afacerea" 
cu mână de fier, interzicând colectarea chihlimbarului de pe 
plajele Mării Baltice sub pedeapsa cu moartea. 

Pe teritoriul României, chihlimbarul, cu varianta locală 
denumită de către geologi şi romanit, pentru caracteristicile 
sale specifice, a fost cunoscut ca piatră de leac, cult sau 
podoabă, fiind găsit de arheologi la Cucuteni, Petresti-Ariusd 
si în judeţul Buzău, la Sărata Monteoru şi Meledic. Aparițiile 
de chihlimbar din zona Munţilor Buzăului sunt cunoscute 
încă din Paleolitic, asa cum s-a descoperit în diferite situri 
arheologice. Se presupune că nodulii de chihlimbar erau 
colectati din aluviunile pâraielor. 

Chihlimbarul găsit în tara noastră nu se poate compara 
cu marile rezerve existente pe glob, dar este deosebit prin 
varietatea culorilor sale şi printr-o transparență naturală. 
Având numeroase crăpături, produce cele mai frumoase 
efecte optice şi varietate de culori: galben, roşu, brun, verde 
până la negru opac. 


Stânga: Izvor de păcură şi cruste de sare, sat 
Păcuri, comuna Canesti 
Trovant de la Bozioru 
Gresie cu intercalatii argiloase 


Dreapta: Tuf dacitic, sat Pacuri 


Pe teritoriul comunei Colti au fost 
semnalate cele mai multe aflorimente 
cu chihlimbar din tot județul Buzău. 
Tot aici au fost executate în trecut 
numeroase lucrări de prospectare, 
explorare şi exploatare. Primele 
exploatări prin şanţuri, puțuri şi galerii 
rudimentare au fost efectuate la Colti în 
locul numit Faţa Budei între anii 1828- 
1834. După 1865 exploatările din zonă 
erau supravegheate de către subprefectii 
județului. 

Cel mai productiv a fost anul 1926, când 
inginerul D. Grigorescu împreună cu 
echipa sa a reușit să extragă 140 kg în 
valoare de 490 000 lei, cantitate ce a fost 
utilizată în întregime la confecționarea 
bijuteriilor. În perioada 1933-1937, la 
Dănciuleşti, afostorganizatăexploatarea 
chihlimbarului prin galerii de 70-100 
m, din care s-au scos mai multe sute de 
kilograme, cu dimensiuni de 1-25 cm 
în diametru şi greutate de 750 - 900 g 
bucata. Exploatările industriale s-au 
dovedit apoi nerentabile motiv, pentru 
care au fost abandonate. 


În prezent, romanitul este extras 
sporadic de către localnici sau este adus 
de apele pâraielor Colti, Sibiciu, Ciregul, 
Întunericul, Piatra Căţească. Pentru 
tăiere se utilizează strunguri acţionate 
electric, iar pentru şlefuire pulbere 
de gips. Ca o curiozitate, la începutul 
secolului, “sideful” de romanit, din care 
erau confecționate si port-tigaretele, de 
culoare brun-roscata până la neagră era 
estimat la 3 000 franci kilogramul, iar 
romanitul roşu era prețuit la 800 franci 
kilogramul. 


SAREA 


Sarea este o rocă sedimentară formată 
prin precipitare acum milioane de 
ani într-un climat cald şi arid, pe arii 
largi în bazinele marine din zona 
Carpaţilor. Zacamintele de sare 
constituie o enormă bogăţie a cărei 
valoare nu s-a diminuat prin trecerea 
timpului. O dovadă o constituie multele 
evenimente politice legate de încercarea 

de a controla exploatarea şi comerțul 
cu sare: invazii ale marilor imperii; 
invazii ale migratorilor crescători de 
animale şi deci, mari consumatori de 
sare; intervenţii militare ale imperiilor 
vecine care au găsit o sursă de venituri 
în exploatarea sării şi dezvoltarea 
comerțului şi a schimburilor comerciale 
cu zona sud si central europeană. 
Exploatarea sării în spaţiul românesc s-a 
facut încă din paleolitic. Cucerirea Daciei 
de către romani a fost determinată de 
interesul acestora pentru bogăţiile nord 
dunărene: aur, sare, oameni. Cercetările 
arheologice au dovedit că romanii şi mai 
târziu migratorii şi alti năvălitori: goții, 
hunii, gepizii, slavii, avarii au urmărit 
ocuparea spaţiilor bogate în sare. 

Sarea este în acelaşi timp aliment, 
conservant, element de tratament, 
este folosită în prelucrarea pieilor, în 
realizarea obiectelor decorative şi o 
mare sursă de venituri. 

Întreaga zonă de dealuri a Buzăului este 
plină de sare, cele mai cunoscute fiind 


acumulările de la Lopătari, Mânzălești, 
Bisoca şi Sări, de unde izvorăşte Slănicul, 
afluent sărat al râului Buzău, Vipereşti, 
Odáile, Chilii, Cöneşti, Berca si altele. 
Apele care izvorăsc din aceste zone şi 
străbat malurile cu sare dau naștere 
sărăturilor ce ocupă o mare suprafață din 
câmpia Buzăului. 

Exploatarea populară reprezintă forma 
cea mai veche a extragerii sării în 
spațiul românesc, anterioară exploatării 
domnești, înainte chiar de formarea 
statelor feudale, când producţia era în mâna 
obştilor ţărăneşti. În această formă sarea 
s-a exploatat şi se mai exploatează prin 
scoaterea bulgărilor de sare din maluri, 
folosirea apei sărate din murători, 
folosirea apei din gurile de „apă de leac”, 
exploatarea sărăturilor. 

Prima ştire despre exploatarea oficială 
a sării o avem din însemnările de 
călătorie ale lui Francisc Sivori, (c. 
1560? 1589) prieten apropiat şi favorit al 
domnitorului Petru Cercel (1583-1585). 
Bucurându-se de favorurile domnului, el 


Stânga: 
Cruste de sare, valea 
Murătoarea, sat Păcuri 


Dreapta: 
Eroziune în sare, comuna 
Mânzălești 


a obținut dreptul de a strânge veniturile din judeţul Buzău 
din vămi, pescării şi ocne. În mai puţin de doi ani a strâns 
aproape 40.000 de scunzi, sumă deloc neglijabilă pentru 
acele vremuri. Sarea era proprietatea domniei şi, pentru 
a împiedica furturile, domnitorii începând cu Constantin 
Brâncoveanu au dat porunci domneşti prin care era 
permisă numai scoaterea sării cu traista, nu cu calul sau 
cu carul şi era interzisă vânzarea. Dreptul de a scoate sare 
numai pentru gospodărie era plătit prin: „mielul harsie” 
(blana unui miel), ,caşul şi 6 oca de lână sau câte 5 taleri de 
la cine nu va avea de acelea”. Este clar că în vremurile vechi 
exploatarea populară a „malurilor de sare” se făcea numai 
pentru nevoile proprii ale membrilor obştilor ţărăneşti şi 
ale păstorilor. Mai târziu economia în bani şi comerțul 
fiind în creştere, s-a născut primejdia pentru fiscul 
domnesc ca acest drept popular de exploatare a sării să fie 
folosit cu scopuri comerciale şi de aici provin restricțiile 
amintite mai sus. 

Exploatarea populară a sării se practică și astăzi. Bulgarii de 
sare scoşi cu târnăcopul, toporul sau cazmaua din malurile 
de sare sunt folosiți la hrana animalelor sau pregătirea 
furajelor. Locuitorii din Sări, Sáreni, Mánzálesti, Bisoca şi 
tot spaţiul din nordul județului Buzău scot sarea necesară 
pentru hrana animalelor şi gospodărie din malurile aflate 
în apropiere. Inarmati cu târnăcoape de o construcție 
specială, lopeti cu lamă scurtă, topoare cu mână lungă, 
tesle, mături și făraşe taie sare la lumina zilei, o încarcă în 
roabe, cărucioare sau dăsagi şi o duc acasă. Dacă folosesc 
sarea pentru preparatul alimentelor, bulgării sunt zdrobiţi 
în piva şi apoi sare este cernută. Dacă sarea se folosea în 
alimentaţia animalelor se puneau bulgări de sare în iesle 
sau se făcea saramură şi se punea în troace mici. 

Foarte folosită este apa din murători (izvoarele sărate). 
În fiecare gospodărie se găsesc recipiente (bote, cofe, 
găleți, putini, butoiase si mai nou bidoane) folosite 
pentru păstrarea apei sărate adusă din murători. Aceasta 
face murături bune, din varză, pătlăgele, prune, gutui, 
mere, pere, pepeni mici, vinete care nu se strică niciodată. 
Saramura din murátoare este folosită si pentru conservarea 
brânzei, pentru săratul cărnii. 

PLATOUL MELEDIC 


Aici se află o rezervaţie mixtă geologică, speologică, 
zoologică, botanică şi mai nou a fost propus ca Sit Natura 
2000. Face parte dintr-o zonă colinară cu pășuni si fânețe 
şi cuprinde peşteri de sare unice în Europa si lacuri de apa 
dulce. 

Platoul Meledic, situat între Valea Jgheabului, Pârâul 
Meledic, Izvorul Sărat, Valea Sării şi Valea Slănicului, are 
versanţi abrupți si este constituit în cea mai mare parte 
din depozite de sare pe care s-au format doline, iar argilele 
care acoperă sarea au permis acumularea unor lacuri cu 
apă dulce. Frecvent sunt întâlnite lapiezuri şi cruste saline 
divers colorate cu grosimi de câţiva milimetri. 

Au fost descoperite peste 20 de peşteri cu lungimi însumate 
foarte mari şi denivelări de peste 200 de metri. Cele mai 
cunoscute sunt peșterile de la Săreni şi Mânzălești. Aici au 
fost întâlnite şi studiate concretiuni şi numeroase resturi 


Stânga: 


de animale. 


În fiecare localitate există rețete precise de 
folosire a apei sărate în funcţie de salinitate. 
De exemplu: 


° La Beciu, izvorul se găseşte în 
mijlocul satului, iar rețeta spune: se ia 
o găleată de saramură la 2 găleți de apă 
dulce pentru muratul verzei şi pentru 
murături (Nicolae Manea). 

e  LaChilii, groapa se găseşte la 250 m 
de sat, lângă şosea. Se pune o găleată 
cu saramură la o găleată cu apă dulce 
pentru murături şi varză „după gust” 
(Raduta Bălan, Dumitru Stana). 

e Spre Pătârlagele, pentru prepararea 
cărnii la Crăciun se foloseşte numai 
saramură si este nevoie de 3-4 zile de 
păstrare a cărnii în saramură (Dumitru 
Victor). 

. La Malul Alb (com. Pătârlagele), 
pentru murături şi varză se foloseşte 


Stalactite de sare, Meledic 
Dreapta: 
Eroziune in sare, Mânzălești 


raportul de 1 la 6, iar pentru săratul 
cărnii se ţine o zi la saramură(Dumitru 
Victor). 

Sfârlacul sau sarea cu pământ se 
foloseşte la săratul apei din jgheaburile 
pentru vite, metodă practicată mai 
ales de cei bătrâni şi bolnavi care nu 
pot căra bulgării de sare (Vasile Stan, 
din Sări - Bisoca). 

„Apa de leac” care se găseşte în gropile 
urât mirositoare ce nu scad niciodată 
are un procent mare de sare, sulf şi 
oxizi de fier. Efectul ei terapeutic este 
binecunoscut şi practicat frecvent de 
locuitori. Tratamentul este simplu si 
constă în băi cu apă caldă sau rece cu 
efect asupra reumatismului, rănilor 
deschise, cicatricilor, ulceratiilor. Baile 
se practica in conditii rudimentare 
(cazi sau butoaie), iar apa de leac este 
la distanta mare. 


“Mult mi-e drag / Şi iar mi-e drag /Sub 
umbrita unui fag” 
(balada haiduceasca culeasa de la 
nea Gheorghe Dinu - comuna Bisoca) 


N: 2 fura 


POVESTEA VIEŢII 
Flori, fluturi şi ... scorpioni 


Naturalistul este fascinat în egală măsură 
de toate vietuitoarele - indiferent 
dacă sunt “frumoase” sau “urâte”, 
“folositoare” sau “dăunătoare”. Totuşi, 
ce ar fi interesant de văzut din flora şi 
fauna Ţinutului Buzăului? Răspunsul 
nu e ușor de dat, fiindcă numărul de 
subiecte este surprinzător de mare: 
gardurarita, colilia, fluturiisi, bineînţeles, 
scorpionul ar fi doar cateva exemple. 
Mai intai insa sunt necesare doua vorbe 
despre scena pe care se desfăşoară 
drama vieţii pe aria viitorului Geoparc. 
Pentru cei interesaţi în mod deosebit de 
problematica ocrotirii naturii, la finalul 
secțiunii sunt tratate două subiecte 
de interes: perspectivele conservării 
biodiversitatii Ţinutului Buzăului si un 
glosar de termeni tehnici. 


Cadrul natural 

Ținutul Buzăului este aşezat la curbura 
Carpaţilor, într-o zonă deluroasă. Spre 
limitele nordică şi estică ajunge până 
în etajul pădurilor montane, de fag si 
molid, în timp ce în aria central-sudică, 
în regiunea celebrilor Vulcani Noroiosi, 
se infiltrează elemente de tip stepic - 
de exemplu, colilia dintre ierburi şi 
popândăul dintre animale. Cea mai 
mare parte a Ţinutului Buzăului este 
însă un mozaic haotic de petice de 
pădure, tufărişuri, pajisti şi terenuri 
arabile - rezultat al activităţii omului 
care a defrișat pădurile străvechi 
instalate aici odată cu încălzirea climei 
din epoca postglaciară. Rămășițele de 
pădure matură sau fânețele în care 
există sute de specii de plante la hectar 
sunt zone de refugiu pentru floră şi 
faună, fiecare în parte reprezentând o 
potenţială arie de interes special pentru 
protecţia biodiversitatii. 


Stânga: 
Albina domestică 
(Apis mellifera) 


Dreapta: 
Peisaj din Odăile 


Termenul de biodiversitate este o prescurtare pentru 
“diversitatea biologică” şi se referă la totalitatea 
speciilor dintr-o zonă, precum şi la asociaţiile acestora 
(de exemplu, tipurile de vegetatie/peisaj, împreună cu 
plantele şi animalele care le populează, asa cum sunt 
fágetele, molidisurile, tinoavele s.a.m.d.). Uniunea 
Europeaná recunoaste la nivel continental zece regiuni 
biogeografice, dintre care jumátate se gásesc pe teritoriul 
Romániei, fácánd din tara noastrá natiunea cu cea mai 
bogatá biodiversitate din Uniune. 

Tinutul Buzáului se bucurá de o asezare deosebit de 
favorabilá din punct de vedere biogeografic, fiind situat 
in regiunea biogeograficá continentalá, insá la jonctiunea 
cu regiunile alpină (adică regiunea munţilor înalți) si 
stepică. La această poziţie favorabilă trebuie adăugate si 
oportunităţile oferite de accidentele geologice şi astfel 
avem tabloul complet al biodiversitatii buzoiene: peste 
comunitățile biologice de tip continental (păduri de 
foioase şi pajiștile derivate) sau alpin (molidisuri, făgete şi 
pajiști montane) se suprapun arii sărăturate şi/sau aride, 
propice instalării elementelor stepice. 

Gardurarita (Nitraria schoberi) 

Este o plantă remarcabilă prin adaptarea la solurile 
lutoase si nisipoase, cu exces de săruri, din regiunile aride. 

Specia are un areal imens, din Europa de sud-est, peste 
Asia temperată, până în Australia, însă din România nu 
se cunoaște decât din zona Vulcanilor Noroioşi: acest 
sit reprezintă punctul maxim de răspândire spre vest a 
acestei specii. 

Nu este o plantă spectaculoasă. Are aspectul unei tufe 
spinoase, înaltă de 0,5-2 metri, cu frunzele întregi, alungite, 
cárnoase. Florile alb-verzui sunt grupate în inflorescențe şi 
apar în iulie-august, iar fructele negriciaose sunt cărnoase 
şi comestibile, însă nu prea gustoase. 

Importanţa garduraritei este sporită de faptul că, împreună 
cu o specie de pelin (Artemisia santonicum), formeasă 
un tip de habitat unic: RI512 “Comunităţi vest-pontice 
cu Nitraria schoberi şi Artemisia santonicum". Faptul ca 
acest habitat trebuie ocrotit, studiat şi monitorizat apare 
astfel ca de la sine înţeles, fiind o părticică din aportul 
României la biodiversitatea planetei noastre. 

Colilia (Stipa) 

Colilia sau năgara este reprezentată în tara noastră prin 
câteva specii (Stipa capillata, S.lessingiana, S.pulcheriima, 
S.joannis) din familia gramineelor. Sunt ierburi cu spic 
spectaculos - aristele lungi de până la 20 cm, acoperite de 
perisori fini, dau un aspect deosebit pajistilor de colilie. 
Caracteristica stepei, colilia a disparut aproape complet 
din Bărăgan, însă se mai menţine pe dealurile improprii 


Stânga: 

Gardurarita 

(Nitraria schoberi) 
Scorpionul (Euscorpius 
carpathicus) 


Dreapta: 
Colilia (Stipa) 


pentru agricultură din Transilvania şi 
Moldova. Dealurile Buzăului reprezintă 
ultimul punct de rezistență al stepelor 
de colilie din Muntenia. 

Scorpionul (Euscorpius carpathicus) 
Mai multe nume de animale de la noi 
sunt ocazional însoţite de epitetul 
“carpatin” - cerbul carpatin, ursul 
carpatin ş.a. - însă probabil că cel mai 
autohton dintre toate este scorpionul 
carpatin. În timp ce ursul, cerbul sau 
lupul se întâlnesc de la Atlantic până la 
Pacific, ba chiar prin forme extrem de 
înrudite sau chiar identice şi în America 
de Nord, după cele mai recente cercetări 
scorpionul nostru este răspânditexclusiv 
în vecinătatea Carpaţilor Sudici, din 
Banat până în Buzău. Denumit savant 
Euscorpiuscarpathicus,adică“ adevăratul 
scorpion carpatin”, scorpionul nostru 
a fost descris de părintele zoologiei 
moderne, naturalistul suedez Carolus 
Linnaeus, din “Montes Carpathici” 


(probabil după specimene originare 
de la Băile Herculane). Ulterior, specia 
a fost semnalată de peste tot din zona 
mediteraneană, din Spania si Italia până 
în Tunisia şi Turcia, au mai fost descrise 
şi alte specii înrudite,pentru ca în cele 
din urmă să se ajungă la concluzia 
că scorpionul carpatin există doar în 
România, în timp ce restul scorpionilor 
mediteraneeni aparţin altor specii. 


FLUTURII 


Din România se cunosc aproape 4000 
de specii de fluturi, însă majoritatea 
sunt putin cunoscute pentru omul 
obişnuit, fiind de talie mică şi 
zburând doar noaptea. Fluturii de zi, 
reprezentaţi la noi prin 202 specii, 
formeazá un grup distinct, caracterizat 
nu doar de activitatea diurná, ci si de 
trásáturi structurale. Aceste insecte 


au o deosebitá importantá pentru cá, 

fiind un grup carismatic, pot atrage 
uşor publicul în campaniile de ocrotire 
a naturii. De pe teritoriul Geoparcului 
Ţinutul Buzăului se cunosc 84 de specii 
de fluturi de zi, dintre care două sunt 
ocrotite prin Directiva Florá-Fauná- 
Habitate a Uniunii Europene (92/43 
EEC din 21 mai 1992). Este vorba despre 
fluturi mărunți din familia Lycaenidae, 
albastrita pătată (Maculinea arion) şi 
fluturele de foc (Lycaena dispar), ambele 
specii fiind dependente de habitatele 
umede. 

Albástrita pătată, colorată în albastru 
metalic şi caracterizată de prezenţa 
a câte unui şir de pete negre pe fata 
superioară a aripilor, este remarcabilă 
prin dependenţa de furnicile din genul 
Myrmica: omida fluturelui îşi petrece 
iarna în musuroiul furnicilor, hrănindu- 
se cu larvele acestora. Omida scapă 
nepedepsită deoarece pácáleste furnicile 
cu o secreție dulce pe care furnicile o sug 
cu aviditate. Fluturele este deosebit de 
sensibil la modificarea mediului, fiind 
un fel de „barometru” viu al gradului 


de conservare a unei pajişti. Din Anglia 
a dispărut datorită managementului 
defectuos din ariile protejate şi în 
prezent se fac eforturi de recolonizare 
cu specimene de pe continent. 
Albastrita de foc are un colorit splendid, 
total diferit la cele două sexe (în latină 
„dispar” înseamnă „inegal, impar” şi se 
referă la această mare diferență dintre 
mascul şi femelă): masculul este roşcat 
strălucitor metalic, fără desen, în timp 
ce femela are un colorit mai mat, roşcat 
gălbui intens, cu şiruri de puncte negre. 
Larva se hrăneşte cu ştevie de baltă 
(Rumex aquaticus şi R.hydrolapatum). 
Habitatul caracteristic este foarte 
periclitat de impactul antropic şi de 
aceea conform directivei Floră-Faună- 
Habitate trebuie desemnate arii speciale 
de protecţie pentru acest fluture. Din 
Anglia a dispărut de la mijlocul secolului 
al XIX-lea, iar în Europa vestică este în 
general din ce mai rar. În România există 
încă în număr mare în multe locuri. 


Stânga: 
Argynnis adippe 


Dreapta: 
Polymmatus icarus 
Zyagaena filipendulae 


Glosar 


„Biodiversitate: prescurtare pentru noţiunea de diversitate 
biologică ( în engleză, “biological diversity”). În conformitate 
cu Legea nr. 58/1994 pentru ratificarea Convenţiei privind 
diversitatea biologică, semnată la Rio de Janeiro la 5 iunie 
1992, diversitatea biologică „înseamnă variabilitatea 
organismelor vii din toate sursele, inclusiv printre altele, a 
ecosistemelor terestre, marine şi a altor ecosisteme acvatice 
şi a complexelor ecologice din care acestea fac parte; aceasta 
include diversitatea în cadrul speciilor, dintre specii si a 
ecosistemelor.” 

«Denumire ştiinţifică: numele oficial, savant, al speciei. - 
Pentru că, pe de o parte, în diferitele limbi există numeroase 
denumiri pentru speciile de viețuitoare, iar pe de altă parte 
nenumărate specii sunt trecute cu vederea şi nu au vreo 
denumire populară, biologii au introdus un set de denumiri 
savante, internaţional recunoscute, pentru fiecare specie de 
plantă şi animal; astfel, de exemplu, ursul (numit “bear” în 
engleză, “ours” în franceză, “medve” în maghiară, “karhu” 
în finlandeză, “Bar” in gemană, “ayı” în turcă ș.a.m.d.) are 
denumirea ştiinţifică Ursus arctos; la cealaltă extremă, 
pentru cele aproape patru mii de specii de fluturi şi molii 
din fauna României nu există decât vreo duzină de cuvinte 
româneşti care să definescă speciile, multe fiind în mod 
evident împrumuturi savante din alte limbi: fluture, molie, 
albilita, lămâiţă, urzicar, coada-rindunicii, fluture de sidef, 
ochi-de-păun, fluture-sfinx etc. Denumirile ştiinţifice sunt 
latinizate, adică se scriu şi se pronunţă ca şi cum ar fi cuvinte 
latinesti, chiar dacă etimologic pot să provină si din alte 
limbi (greaca clasică, limbi moderne). 

„Regiune biogeografica: fiecare dintre cele zece unități 
teritoriale de răspândire a florei şi faunei recunoscute de 
către Uniunea Europeană; România este cea mai diversă 
tara din UE, pe teritoriul nostru găsindu-se cinci regiuni 
biogeografice: alpină, continentală, euxinică (sau pontică), 
panonică şi stepică. 

Stânga: 
Papură 


(Typha latifolia) 


Dreapta: 
Fructe de păducel 
(Crataegus monogyna) 


Cârmâz 
(Symphoricarpus 
racemusus) 

“.. iar omu-i după apa pe care o bea” 
(Mihai Mancu - comuna Bozioru) 

HOTAR DE MOȘIE 


De-a lungul drumurilor ce străbat 
Ţinutul Buzăului poti observa din loc 
în loc mici cruci de piatră. Par să răsară 
pur şi simplu din iarba de pe marginea 
drumului, iar dacă ai fi ceva mai putin 
atent probabil că nici nu le-ai observa. 
Formele lor sunt rotunjite de trecerea 
timpului, iar însemnele chirilice şi 
rozetele încrustate pe partea anterioară 
sunt aproape ilizibile. Tot întrebând din 
om în om, am aflat că ele sunt așa-zisele 
pietre de hotar şi că semnificaţia lor, în 
pofida aspectului, nu este una religioasă, 
ci administrativă. 

Prezenţa boierilor este consemnată încă 
din cele mai vechi timpuri în Ţinutul 
Buzăului. Pentru a-şi întări frontiere, 
dar şi pentru a acorda recompense, 
domnitorii Țării Româneşti au 
împroprietărit pe cei mai bravi dintre 
soldati, iar pământul bun pentru 

agricultură si creşterea animalelor si 
zona propice comerțului au încurajat 
dezvoltarea zonei. Aşa se pare că au 
apărut primii boieri ai locului. 

Istorii despre boierii Ţinutului Buzăului 
ne sunt redate prin monografii, diverse 
legende sau scrieri istorice, dar si 
de oamenii locului care ne-au fost 
interlocutori de-a lungul peregrinărilor 
prin aceste locuri. În cele ce urmează vom 
prezenta aceste povestiri sintetizându-le 
pe trei direcții principale: viața politică 
si socială a boierimii, conacele boierești 
şi boierul şi lumea satului. 


Viaţa politică şi socială a boierimii 

Poziționarea Buzăului la confluența 
Ţărilor Româneşti a făcut ca dezvoltarea 
agriculturii şi comerțului să fie însoțită şi 
de un puternic interes politic. Boierimea 
din această zonă are un puternic 
sentiment al independenţei si liberei 
determinări. Drept dovadă implicarea 


ei în unirea Principatelor Romanesti sub Alexandru Ioan 
Cuza, cât şi proveniența unor mari oameni politici ai istoriei 
moderne din rândul boierimii buzoiene, de exemplu: 
Alexandru Marghiloman, Pompiliu Ioanitescu, Scarlat 
Voinescu, Dimitrie Racoviţă sau Constantin Angelescu. 

De remarcat ar mai fi şi interesul crescut pentru promovarea 
valorilor buzoiene pe plan national. În 1912 Menelaş Chircu 
(1864-1940), marele boier al Râmnicului, cunoscut crescător 
de animale de rasă din zonă, a omologat pe plan naţional 
rasa cabaliná Buestraşul de Bisoca. 

„La începutul secolului XIX-lea, la Vâlcele, boierul Menelas 
Chircu a întocmit una din cele mai celebre herghelii din tara. 
Cunoscut boier râmnicean, iubitor de femei frumoase, pe 
care le înzestra cu dărnicie, de dansuri populare râmnicene, 
dar si de armăsari de prăsilă a reușit să promoveze pe plan 
national rasa de cai “Buestrasul de Bisoca”. În anul 1906, 
această rasă de cai a obținut medalia de aur la expoziția 
națională.” (Dorin Ivan, „Slam Râmnic, Repere culturale și 
istorice”, p. 59-60) 


Conacele boiereşti 

Rareori se întâmplă să mai găseşti conace boiereşti care să 
nu-și trădeze vechimea. De multe ori, doar statura impozantă 
a clădirilor iti dă un indiciu a ceea ce au reprezentant ele 
cândva. Vopseaua scorojită, cărămizile sau bârnele lipsă 
apar ca niște cicatrice pe suprafața clădirilor, iar acestea sunt 
situaţiile norocoase. De cele mai multe ori însă, din falnicele 
conace sau case domnești atât de des menţionate în această 
zonă nu a mai rămas decât fundaţia şi câteva coloane de 
piatră sau rânduri de cărămizi. 

Conacul lui Trestianu (din comuna Cozieni) a fost dărâmat 
de comunişti în '77 după cutremur, deşi nu fusese afectat 
major. 

„Aici era curtea plină de clădiri, acum sunt doar ruine. 
Erau grajduri, bucătării mari, argati...s-a stricat tot. Erau 
multi argati, unii la boi, alții la cai, alții la porci, dincolo de 
deal avea livada si era si acolo un conac, fânării si erau si 


Stânga: Cruce de hotar din Scortoasa 
Dreapta: Casă din Cozieni 

Imagine din Comuna Colti 

Nea Fane Buduianu din Bozioru 

acolo argati. Avea si o uscătorie, dar a luat foc si acum 
e distrus. După ce a plecat mosierul in ‘49 comuniştii au 
băgat în conac oameni pe care i-au adus să lucreze aici 
la intreprinderi. Aici erau ingineri şefi, contabili şefi, 
directorii. În '77 au dărâmat doar clădirea mare. Atunci 
era GOSTAT-ul care lua materiale. GOSTAT-ul le-a luat 
pe toate și le-a dărâmat pentru materiale.” (Gheorghe 
Stoica, comuna Cozieni) 

Materialele de la conac, cele care au putut fi reutilizate, 
au fost folosite la construcția unei grădiniţe în comună. 
În prezent, din curtea boierească nu au mai rămas decât 
temelia, beciul si un demisol. 

Conacul boieresc de la Răteşti a fost construit de către 
boierul Grigorescu in 1930, iar în prezent, deşi este 
într-o stare deplorabilă, actualul proprietar - un văr de-al 
boierului - speră să-l vândă. 

Cetatea de stil brâncovenesc de la Berca a fost construită 
in 1694 de stolnicul Mihalcea Cándescu şi soţia sa Anita 
Cantacuzino. Se spune că cetatea era de fapt un refugiu în 
caz de pericol menit să uşureze fuga boierului printr-un 
„tunel subteran ce făcea legătura dintre Berca si Săpoca”. 
(Dumitru Tanase, comuna Berca) 

Casa domnească de la Vintilă Vodă a fost reşedinţa 
domnitorului Ţării Româneşti Vlad Vodă Vintilă intreanii 
1532 - 1535. Se spune că, prin legile aspre si politica fiscală 


Stânga: 

Casă traditională din 
Cozieni 

Fântână din comuna 
Colti 


Dreapta: 


nefavorabilă boierimii, domnitorul şi-a 
atras multe duşmănii care au culminat 
cu un complot împotriva acestuia. 


Boierul şi lumea satului 

„Așa a provenit numele satului, de 
la boier.” (Gheorghe Stoica, comuna 
Cozieni) 

De cele mai multe ori, numele neamului 
boieresc şi numele satului este acelaşi 
sau asemănător: 

Cândescu boier în Cândești, Bozianu 
boier din Bozieni, boierul Trestianu din 
satul Trestia (comuna Cozieni). 


Despre acesta din urmă, oamenii 


locului spun că ar fi fost cel mai mare 
boier din zona comunei Cozieni. Şi deşi 
acesta nu a avut moştenitori care să-i 
poarte numele mai departe, ginerele 
său - boier de prin Prahova, statornicit 
aici - era cunoscut tot după numele de 
Trestianu. 


A avea un boier mare, puternic este 
un motiv de mândrie pentru oamenii 
din sat. Boierul era văzut deseori 
precum un binefăcător al urbei. Una 
din menirile lui implicite era să ajute 
satul, comunitatea. De la el porneşte 
schimbarea şi modernitatea. 

„Nu erau oameni care aveau casă de 
cărămidă, iar cei care aveau lemn aveau 
tot de la boier. Oamenii care lucrau pe 
moşie la el, îi ajuta cu ce aveau nevoie. 
Aducea cu vagonul tigla de la Buzău... 
(Gheorghe Stoica, comuna Cozieni) 
Odată cu venirea comunismului, boierii 
şi familiile lor au fost încarceraţi, exilați 
sau într-un caz fericit doar deposedati de 
tot ceea ce aveau. Acum, după căderea 
comunismului, cele mai multe dintre 
familiile boiereşti trimise în exil nu s-au 
mai întors şi, deşi şi-au recăpătat în 
mare şi cu greu pământurile şi conacele, 
acestea din urmă nu au fost refăcute: 

mai multe ori, somptuoasele proprietăți 
figurează pe lista unei agenţii imobiliare, 
urmând a fi vândute, dacă nu pentru 
frumuseţea şi exoticul aerului latifundiar 
pe care încă îl inspiră, poate măcar 
pentru pământurile aferente. Singure, 
pietrele de hotar încă stau neclintite pe 
marginea drumului străjuind moşiile 
care nu mai există decât în amintirea 
bătrânilor satului şi a celor care vor să 
descopere istoria acestor locuri. 


TROITE ȘI CRUCI 


Peisaj 

Un călător străin la 1896 nota în jurnal: 
».Cruci se petrec, din piatră masivă, 
zgáriate cu inscripții, adesea foarte 
frumoase, toate având o expresie a lor, 
însemnând, cu personalitate, spațiul cu 
cele trei braţe ale lor. Una din lemn, mai 
veche, atât de stranie, te face să gândești 
la crucea Lorenei. Lateral, sub fiecare 


extremitate a crucifixului, la jumătatea 
înălțimii lemnului central, poartă alte 
două mici cruci, sculptate delicat, una e 
din păcate distrusă; marchează intrarea 
într-un sat, după un vad. De partea 
cealaltă a drumului, sub copaci, printre 
trunchiuri de salcie, o altă cruce nouă, 
zugrăvită neatent, cu imperfectiuni şi în 
culori încă prea vii, fără să fie şterse, fără 
patină, povestește istoria întemeietorului 
ei.” (Marcel Montandon, 1896) 

Troite şi cruci, acestea au fost primele 
care mi-au sărit în ochi, deja din 
microbuzul care ne-a urcat pe Valea 
Slănicului. Aici par să fie cele mai 
numeroase. Mi-au atras atenţia prin 
număr şi fel. Apoi am învăţat să le caut. 
Citind cele 19 pagini de jurnal despre 
călătoria la Meledic in 1896 a lui 
Marcel Montandon, am refăcut traseul 
în timp, am inspirat „vântul aducător 
de proaspete mirosuri marine...”, cum 
caracterizează el mirosul salin al văii, şi 
am tresărit a familiaritate la rândurile 
despre crucile de hotar. 


"Nase x E SSeS 


Chiliile rupestre de la 
Nucu, comuna Bozioru 


Puncte de reper la margine de drum, răscruci sau aiurea 
»... acolo unde-i crucea învelită cu casa”. 

În unele sate din Ţinutul Buzăului, poti vedea cruci sau 
troițe aproape la fiecare casă. Familia o moștenește şi o are 
în grijă. Ele cresc, se modifică, au straturi si patina inegală, 
au cruce nouă, cruce veche, uneori chiar trei într-o „casă”, 
„că-i păcat să arunci crucea veche”, alfabet chirilic şi latin, 
chiar pe aceeaşi cruce... Troiţa uitată e semn că familia nu 
mai există. Troiță sau cruce la fântână,foarte des întâlnite. 
»..0 ridici după ce-ai urcat o pantă, să-i multumesti lui 
Dumnezeu că ţi-a ajutat s-ajungi. Se pune cofá cu apă si 
canapelutd. Sau în amintirea unora...” (Cecilia Petrescu, 
comuna Mânzăleşti) 

Perdeluta de nylon, perdelutá brodată cu sir de bisericuțe, 
prosop colorat, musama, material catifelat de plus sau 
silon, ştergar, pânză cu imprimeuri, hârtie colorată - 
captuseli. 

Sarma, beteala, broaste de sertar, flori de plastic, hartie 
si panza, plante uscate in ghirlande, ghivece cu muscate, 
flori in borcan sau crescând in pământul de lângă troiță, 
sticlă colorată pisată - impodobeli. 

Hristoşi suprapusi, care te privesc din toate unghiurile. Pe 
lemn, pe piatră, pe tablă, pe hârtie, cu corpuri puternice 
sau descărnate, realiste sau schematice. 

Toate se perinda prin fata ochilor fără să mai ştii care 
de unde, la fel ca pomelnicele pentru vii sau morti citite 
pe apucate. M-au impresionat varietatea si materialele 
neașteptate. Dacă aş fi venit din alt peisaj, nu ştiu care, 
poate cá nu le-aş fi băgat în seamă, dar aşa am devenit 
atentă la cruci şi troițe, care altfel îmi treceau neobservate. 
Şi pe bună dreptate. La tara copilăriei mele de lângă 
Ploieşti, singura cruce era în dreptul bisericii. 

Privind prin luneta mașinii, mă întorc la rândurile 
aceluiași călător străin: 

„Zece pași mai încolo, dacă aş fi ştiut ! două adăposturi 
acoperă vechi cruci. $i nu sunt simple cruci, ci adevărate 
crucifixe cu picturi simple ale Cristului, pe care de-abia apuc 
să le văd: întrezăresc cristi mai descárnati, mai hieratici 
chiar decât întruchipările ţărăneşti similare întâlnite in 
Austria, de exemplu, însă aici sunt zugrăviți în culori vii 
şi frumoase pe un fond maroniu, pe care se disting uneori 
heruvimi sau Femeile Sfinte, si chiar în partea de sus din 
nou rozete si date; lemnul de la baza crucii este încărcat de 
inscripţii.” (Marcel Montandon, 1896) 

între două sate 


ite pe bratel e crucifixul 


e Doamne 1 


cu poveste de blestem. Cinev; 


nstruiască troita de la colt 


mal pietruit, scoasa 


5... noul pan 


5 207 Rau ee Gheorghe.” 
( se. Bucata dintr-una si bucata ann alta puse la un 
loc. tun gemene. Legate intre ele. 
Stánga: Troite din Tinuturile Buzáului 


Dreapta: Focul Viu de la Lopátari 

LEGENDE DIN TINUTUL 
BUZĂULUI 


Focul viu (comuna Lopătari) 

Scriitorul lopătărean Dumitru Serbescu 
a strâns şi a publicat o serie de legende 
din zona, legate mai ales de munţii 
Vrancei şi de Penteleu, unde pe vremuri 
mergeau şi ciobanii din Lopătari la stână. 
İn „Muşele Papusele” apare povestea 
unui om bogat, Giurgiu Mocanu, ai 
cărui ciobani se luptă cu furii (de unde 
munţii Furu Mare şi Furu Mic). În 
timpul luptei, se deschide o prăpastie 
ce dă direct în iad şi care înghite toate 
comorile lui Giurgiu. 

“În acea luptă, din 
pământului, râpile s-au dărâmat, pietrele 
s-au prăvălit, apele şi-au deschis văi cu 
suvoaiele lor si încet, încet, peste smoala 
care clocotea s-a clădit de la Dumnezeu 
dealul sărac şi cocârjat care a astupat 
gura prăpastiei şi căruia i-a rămas si azi 
numele Smoleanul, adică munte crescut 
pe smoală. 


zbuciumul 


S-a astupat gura iadului, dar flăcările ce 
se preling din adâncimile pământului 
nimeni şi nicio putere n-au putut să le 
astupe. Ele ies mereu, cu mirosul lor 
de catran, ca o răsuflătoare veşnică a 
iadului. E „focul nestins” ce pâlpâie de- 
atunci ziua şi noaptea într-una, în vatra 
lui arsă din coasta Smoleanului. 

Şi astfel flacăra asta vie — căci i se mai 
zice şi „Focul Viu” - ale cărei luciri se 
văd noaptea de la mari depărtări, pâlpâie 
într-una cu mirosul catranului ei. O fi 
vreun semn de la Dumnezeu pentru 
păcatele noastre, ori iadul însuşi ne-o fi 
arătând puterile lui, cine poate sti ? 
Dincolo, peparteacealaltaaSmoleanului, 
multă vreme s-a ascuns o apă tulbure si 
murdară ca braga. Poate că era tot vreo 
scursură a iadului. Astăzi apa nu mai e 
tulbure, dar Braga i-a rămas numele”. 


(legendă culeasă de Dumitru Serbescu) 

Malu Roșu (comuna Lopătari) 
Legenda spune că odată, demult, în 
timpul năvălirii tătarilor, două fete din 
partea locului, care erau foarte frumoase, 
au fost urmărite de tătari pentru a 
fi prinse şi duse în robie. Fetele s-au 
aruncat de pe un mal înalt, preferând 
moartea decât să cadă în robia lor. 
Malul s-a inrosit de sângele lor, de unde 
şi denumirea locului: Malu Roșu. 


APA TRECE... 


... văile rămân 

Că oamenii se aşează după firul apei, nu-i 
un lucru nou. Aveam să-l redescoperim 
şi noi, orăşeni de fel sau prin alegere, 
când, pierduţi în puzderia de sate ale 
Ținutului Buzăului, aveam să înțelegem 
curând că trebuia doar să urmăm 
apa. Comunele sunt pe trei văi: Valea 
Slănicului, cu Beceni, Vintilă Vodă, 
Mânzăleşti, Lopătari, Săruleşti, Valea 
Salciei si Bisoca, Valea Saratelului, cu 
Berca, Scortoasa, Canesti şi Chiliile şi 
Valea Bălănesei, cu Cozieni, Bozioru, 


Brăeşti, Odăile. Comuna Colti, cumva 
separată, e şi ea pe firul apei Buzăului. 
Apartenența oamenilor la valea pe care 
este situată comuna lor este firească. 
Drumurile,  înrudirile, influențele 
culturale, negustoria se ţin, în general, 
de linia văii. Raportarea la localităţile de 
pe alte văi nu este una curentă. 
Împărţirea continuă, cu cât despici firul 
apei. Casele se grupează în cătune după 
cum se desprind afluenții râurilor. 
„Sunt trei văi: Valea Coltilor, Valea 
Alunisului şi Valea Muscelului. Deci 
pă valea asta in sus [Valea Coltilor], a 
fost așa, afară de satw’ nostru: Fijáresti, 
Coltii, Cálugáritele, Linguresti, Poiana, 
Magadan sí Lupoaia. [..] Pa Valea 
Alunişului este-asa: Valea Boului, 
Strâmba si Aluniș. [...] lar pă Valea 
Muscelului, în spatele lu' Samaru, 
dincolo, că acolo-i tot sat, acolo-a fost 
Camboru şi Muscelu Cárámánesc." (nea 
Neculai Chiru, comuna Colti) 

Albia râului rămâne un reper statornic. 
Drept mărturie stă una dintre legendele 
ținutului: 


Stânga: 
Peisaj din comuna 
Lopătari (Malu Roşu) 


Dreapta: 
Zidul Uriasilor din 
comuna Valea Salciei 


»Uriesii erau niște oameni mari, voinici. Au făcut un zid ca 
să mute cursu' apei, da” n-au reuşit. li zice Zidul Uriesilor.” 
(tanti Savastita, satul Modreni, comuna Valea Salciei)... 


gusturile si culorile sunt felurite 

Apa sărată este o prezenţă constantă în Ținutul Buzăului. 
O primă mărturie este dată de numele apelor sau ale 
localităţilor: Slănic, Saratel, Sările, Sarulesti, Săreni sau, 
prin antiteză, Izvoru Dulce. Râului Bălăneasa i se zicea 
cândva Saratelul Pârscovului - numele actual vine de la 
apa sa, care se albeşte la ploaie din cauza argilei, „devine 
bălană” (Mihai Mâncu, originar din comuna Bozioru). 
Apa sărată are utilităţi diferite, în funcție de concentraţie: 
cea cu gust uşor sărat este potabilă, cea mai concentrată se 
foloseşte doar la adăpatul animalelor sau ca apă menajeră. 
Murătoarea, saramura sau bâlca de saramură sunt 
izvoare cu apă sărată, destul de des întâlnite în multe 
aşezări din ţinut, din care, după reţete şi dilutii cunoscute 
de localnici, se prepară murăturile. De exemplu, trebuie 
să ştii să amesteci „un kil de apă sărată la un kil de apă 
dulce, că altfel iese rea varza” (sătean din Beciu). 

Păcura poate răzbate şi ea în apă, mai ales în pânza 
freatică. Sarea şi păcura pot fi prezente deopotrivă, asa 
cum se întâmplă la Canesti sau la Scortoasa. În satul Beciu 
(comuna Scortoasa) există, de exemplu, două grupări de 
fântâni: una către centru şi alta mai la marginea satului, 
cu patru puțuri: unul desfiinţat, altul pentru animale, 
al treilea cu apă sărată şi ultimul a cărui apă are gust de 
petrol. 

»Malw Ruginoşii are apă ruginită. Adică s-ar zice cá în 
jos, în pământ, s-ar putea să fie minereu de fier. Pă unde 
curge apa, pietrele-s ruginite.” (Anica si Neculai Chiru, 
sat Colti); „Aici la izvorul cu apă cu fier mult există două 
zone. O zonă cu piatra către roșie si alta către galbenă.” 
(Gheorghiță Popa, satul Muscelu Cărămănesc) 

Ape minerale cu diverse compoziţii se găsesc în mai 
multe locuri în Ținutul Buzăului. Ape sulfuroase există la 
Lopătari, la Canesti, la Bozioru, la Braesti. Despre Izvorul 
Mirău, sulfuros, se spune că ar vindeca boli de ochi (Dan 
Scoroşanu, „Comuna Brüeşti”) 

... setea este mare 

Apa lipseste in multe dintre localitatile 
zonei. Uneori, ca să ajungă la o fântână, 
oamenii trebuie să străbată o bună 
parte din sat cu cobilita la spinare 
sau cu galetile în mâini. Nu rareori 
trec așa peste punti sau urcă dealuri. 
În vreme de secetă, situația poate 
deveni dramatică. Comuna Odăile este 
cunoscută ca suferind cel mai mult din 
cauza lipsei apei „Sunt veri când aducem 
de la Buzău, de la Bozioru, cu magina, in 
bidoane. Oamenii simpli aduc cu căruța, 
cu mügaru” cu calu’. Au fost ani în care 
nu era pic de apă în fântână; era tulbure, 
o lăsau să se decanteze și beau apă din 
mâluri.” (Ion Damian, satul Lacu, 
comuna Odăile) 

... căutătorii pricepuți sunt puţini 
Cum apa se lasă căutată, există modalități 
diverse de a o găsi. 

Pământul însuşi poate da la iveală, dacă 
este cercetat cum se cuvine, locul unde, 
în adâncime, există apă. 


„La noi mai poate face orientarea şi 
omu' de rând. Cam aicea iese apă, cá am 
văzut că întotdeauna unde iese apă, pă 
timp ploios, zemuie din pământ.” (nea 
Neculai Chiru, satul Colti). 

Oamenii locului ştiu şi că, dacă sapi 
acolo unde creşte pipirigul, o plantă 
iubitoare de umezeală, dai de apă (Mihai 
Mâncu, originar din satul Bozioru). 
Cea mai sigură metodă este însă 
recurgerea la serviciile unei persoane 
pricepute la găsirea apei. 

Nea Mitel Pavel, din Scortoasa, foloseşte 
doi electrozi indoiti la capete pentru a 
căuta apă. Îi tine cu amândouă mâinile, 
ca pe haturi, fără să-i strângă prea tare. 
Când pământul e uscat, betele rămân 
apropiate; când dedesubt există apă, se 
depărtează. 

... fântânile se schimbă 

Fântânile vechi aveau colace cioplite 
în piatră. La unele se făceau toarte. Cu 
vremea, lanţul lăsa urme pe interiorul 
ghizdului, ca nişte rosături adânci. 


Stânga: 
Localnici la vorbă, 
comuna Chiliile 


Dreapta: 
Fântână din comuna 
Scortoasa 


Oamenii au cam înlocuit însă pietrele vechi cu cilindri 
de ciment - mai practici şi mai uşor de obţinut, odată ce 
meşteşugul pietrarilor care făceau puțuri s-a cam pierdut. 
Mai există încă locuri cu fântâni vechi, unele deosebit de 
frumoase - o fântână din comuna Colti are cioplite flori 
pe colac; altele au dăltuite inscripţii cu numele celui care a 
dat satului putul respectiv şi cu cel al meşterului. 
Localnicii din Lopătari descoperă valoarea fântânilor 
vechi abia după ce au apărut persoane care s-au interesat 
de ele. 

„Au luat acu’, recent, colacele acelea de la fântâni. Colacele 
de piatră de la fântâni. Le-au dat o piesă din beton si le-au 
luat colacul. [...] S-au recomandat că vin de la un muzeu, 
da’ n-au spus ce muzeu.” (Sanda şi Ion Zota, comuna 
Lopătari) 

Jgheabul sau ulucul din care se adapă animalele este 
uneori prezent lângă fântână. Adăpătoarea poate fi din 
lemn sau piatră, dar şi dintr-o bucată de cauciuc lăsată cu 
scobitura în sus. 

„La animale le dăm să bea de la fântână, le dăm în găleată. 
[...] A fost cândva, cá tiu minte, aci la fântână, un uluc 
de lemn. Pentru că înainte nu erau găleți aicea. Erau cofe. 
Și nu putea vaca să bea apă dan cofă. Si era uluc. Apdi, a 
ținut cât a ținut ulucu”. S-a demodat. Torni în găleată, bea 
şi din gârlă.” (nea Neculai Chiru) 

Că fântânile au şi ele o istorie reiese foarte bine din povestea 
de mai jos. 

„Acum vreo 17-18 ani am făcut fântâna. S-au strâns vreo 6-7 
insi: Vacaru Ion, Panaite Ion, Bornaz Ion, Bornaz Petre si am 
făcut treaba. Si cine credeţi ca a făcut treaba asta ? Noi care 
eram lângă fântână. Am dus găleți, scripeti şi în trei zile le-au 
furat. Unu” săpa şi unul se uita - cá nu aveam loc amândoi. 
Ei, au mai fost şi alții înaintea noastră, că la două rânduri de 
cazma am dat de altă fântână veche. Am întrebat bătrâna, 
vă dati seama, din toti moşii nostri, am întrebat baba asta 
care avea vreo 80 de ani și care a copilărit aicea. Nu a 
pomenit fântână acolo. Exact în locul ăla, la două rânduri 
de cazma, am dat de gura fântânii, cu o eroare de vreo 20-30 
de centimetri şi am mers asa pe ea până am dat de fund. Din 
câte știu eu, nu au fost nici case acolo, case erau în partea 
ailaltă de deal, dar acolo nu. Dar tot oameni cu suflet or fi 
făcut-o și pe asta. 

Am găsit oale sparte acolo, lemn făcut cărbune.” (Ion Panaite, 
satul Trestia, comuna Cozieni) 

Fântânile încep însă să îşi piardă din importanță odată 
cu modernizarea satelor - gospodarii se asociază pentru 
captarea izvoarelor iar comunităţile pun la punct proiecte 
de alimentare cu apă. 


... iar omu-i după apa pe care o bea 

Că omul investeşte cu semnificaţie apa, ca pe orice altceva 
cu care are de-a face, este iarăşi un truism. 

„Cum să scoţi bani din apă ? Păi apa-i gratuită, îi de la 
Dumnezeu !” (Mihai Chioreanu, Brăeşti) Chiar la magazinul 
domnului pe care l-am citat mai sus, apa plată care se găseşte 
de vânzare provine din Bulgaria, „pentru că e mai ieftină”. 
Nicăieri în zonă, deşi am pomenit deja de prezenţa izvoarelor, 
nu se îmbuteliază apă minerală. Există chiar o menționare 
a localității Lopătari ca staţiune balneo-climaterică pe 
harta Ţării Româneşti întocmită de stolnicul Constantin 
Cantacuzino şi publicată în 1700 la Padova (Sanda Zota, Ion 
Zota, „Luncile - centenar. File de monografie”, 2006). 

Chiar dacă nu este valorificată la scară mare, apa este, fără 
doar şi poate, valorizată 


Stânga: Localnică din comuna Colti 
Fântană cu inscripţie din Lopătari 
Localnic din Păcuri 

Dreapta: Lacul din comuna Odaile 


„Da-i bună gârla, că-i sărată, mai bună-i 
asta a noastră ca băile, da’ n-a mai venit 
ploile, s-o mai curețe oleacă, cá vine de 
la bâlca de saramură, c-avem bâlcă de 
saramură. Luăm saramură de-acolo şi 
punem murături, punem varza, punem 
tot. Si-asta vine pe-acolo... Și dacă vezi 
acolo zici c-a nins așa, sarea aia s-a- 
ntins așa. Si-aia-i bună de băi...” (tanti 
Dobra Popa, satul Bozioru) 

Cei care pun să se construiască fântâni 
şi le dăruiesc satului lor sunt la loc de 
cinste. 

„Eu am opt fântâni săpate numai de 
münuta mea. Trei în curte, una mai 
colo, patru, una la capu” Scortoasii, am 
două p-un islaz, aici si-una la Gol [Golu 
Grabicinii]. Ambitia. Si mai am ambiția 
să mai fac una. Aci, mai sus. Am niște 
vecini care nu prea au apă, nici nu l-e 
îndămână să facă, şi le fac o fântână.” 
„Dacă faci o fântână, cresti un copil.” 
(nea Mitel Pavel, satul Scortoasa) 
Dimpotriva, cel care astupa o fantana 
nu numai ca este prost vazut in sat, dar 
este si pedepsit de Dumnezeu. 


„Cineva, că va dau un exemplu, un 
om oarecare avea o fântână făcută de 
altcineva, nu de el. Si acolo, cum i-acolo 
? Cam într-o fáneatá, o pășune de iarbă. 
Să ducea lumea cu vacile, să le dea apă 
de la fântână si-ncurca iarba acolo, 
pă lângă fântână. Ce i-a vinit în cap ? 
Ca să vă dau un exemplu, că să astupi 
o fântână e mare păcat. S-a dus ş-a 
astupat fântâna. Până i-a isit sufletu' a 
strigat numa” apă, apă ! Apă, apă ! Până 
i-a igit sufletu” Si din casa lui nu s-a ales 
nici prafu’.” (nea Mitel Pavel) 

Fantana insa poate sa fie considerata ca 
o sursă de putere. Să pui stăpânire pe o 
fântână, deci să controlezi apa, poate 
fi un păcat similar celui al desființării 
putului. 

„La capu’ Scortoasii s-a pus stăpân 
Târcă si cu ăla, cu Prună. Nu-i lăsa să 
ia apă cu butoaili de-acolo. Și-a vinit la 
mine, aicea. Si i-am spus şi lu” Târcă, bă, 
băieţi, n-aţi pus niciun leu la fântâna aia 
acolo. Îi făcută publică, nu-i pentru mine 
făcută, îi făcută pentru toată lumea, asa, 
să ia apă. Si vine trei sute de litri de apă 


(C) 

p-într-o oră. Că di ce am experiența 
asta ? Am vinit, am scos apa toată cu o 
pompă, la unsprezece fix. Si când m-am 
dus la doispe punct, am scos treizeci si 
cinci de găleți de apă, trei sute cinzeci 
de litri de apă. Și de-aia ştiu câtă apă 
vine pe-o oră din fântâna aia. Si le-am 
spus, bă, băieţi, cât oi trăi eu, ia toată 
lumea apă, că e. Vine apa. Nu, că, vine, 
si la mine nu mai rămâne. Vă rămâne, 
mă, pentr-o vacă să dati apă pan’ la 
Dumnezeu. Da’ sufletu-al naibii-n ei ! 
(nea Mitel Pavel, satul Scortoasa) 

Langa multe fantani exista tablite pe 
care scrie „apă bună”. Apa rea nu este 
numai cea care nu are calităţile unei ape 
potabile, ci şi aceea bună la gust, dar 
impură pentru că nu a fost niciodată 
sfințită sau pentru cá a fost spurcată 
într-un fel sau altul. 

„Fântâna asta e mai mult pentru 
animale: are apă bună, dar nu e sfințită. 
E ca si cum ai bea apă din gârlă. Trebuie 
s-o sfinteascá persoana care a făcut-o. 


Dacă ar sfinti-o altcineva, ar fi ca şi 
cum s-ar mândri că a făcut el fântâna.” 
(femeie din Scortoasa). 

Nu este locul aici să pomenim despre 
folosirea şi semnificaţia rituală a apei. 
Ne vom mărgini să încheiem cu o frază a 
unui localnic care subliniază importanţa 
simbolică a apei: „suntem după apa pe 
care-o bem” (Mihai Mâncu, originar din 
Bozioru). 


DESPRE COMORI 


Aşezarea Buzăului între Muntenia, 
Transilvania si Moldova a dezvoltat acest 
ţinut ca nod de comunicare al Ţărilor 
Româneşti. Existenţa îndelungată ca 
zonă de graniţă face ca aceste meleaguri 
să aibă o istorie bogată în cotropiri, 
invazii şi lupte. Loc de trecere sau de 
comerţ, văile Buzăului au oferit de 
cele mai multe ori si refugiu din calea 
turcilor, tătarilor, naziștilor sau rușilor. 
Povestea comorilor îngropate în Ţinutul 


x ác 5 hos 

Peisaje din Bisoca 


Cetonia aurata 
(ileana) 


Buzáului se leagá de aceastá istorie zbuciumatá. Pe de 
o parte invaziile repetate ale turcilor si tătarilor ii silesc 
pe cei mai avuti dintre oamenii locului să-şi ascundă 
agoniseala si bogățiile. 

„Să vă spun cum e cu comorile astea: tot asa pe timpuri, 
veneau turci, tătari, care avea aur se ducea şi-l îngropa, 
dar în timpul ăla îl si omora si rămânea aurul îngropat. De 
acolo a provenit comorile ăstea.” (Dumitru Pavel, comuna 
Scortoasa) 

Pe de alta parte, unele legende vorbesc si de talhari sau de 
haiduci care îi jefuiau pe boieri sau pe cei aflaţi în trecere 
şi ascundeau banii prin aceste locuri. 

Unele comori au devenit celebre mai ales prin relevanta 
istorică precum tezaurul de la Pietroasele şi cultura 
Monteoru. 

„Oriunde poti să găsești, la o săpătură mai serioasă, urme 
arheologice.” (dna. Pavel, comuna Scortoasa) 

Pe lângă acestea sunt şi comori ce au născut toponimice: 
La Comori, dealul unde se întâlnesc culmile ce vin 
dinspre Valea Saratelului Budeştilor, dinspre Crucea 
Paltinasului şi dinspre Goidesti, „s-ar fi facut în timpurile 
vechi schimburi comerciale între oamenii veniţi din văile 
din jur. Tot aici un om venit după lemne ar fi descoperit 
întâmplător o comoară ascunsă în stâncă” (Dan Scoroşanu, 
„Comuna Brăeşti”, p.79) 

La Crucea Galbenă „fântână la Pinu 
unde, mai de mult, ar fi fost şi un loc 
unde ar fi căzut un butoi cu aur dintr-o 
căruță care trecea pe drumul spre 
Ruginoasa” (Dan Scoroşanu, „Comuna 
Brăeşti”, p.79) 

Muchea Chiajnei, „o legendă amintește 
trecerea doamnei Chiajna prin aceste 
locuri, unde ar fi vrut să ascundă un 
tezaur destinat bisericii de la Curtea 
de Argeș” (Dan Scoroşanu, „Comuna 
Brăeşti”, p. 79) 

Povestiri despre comori există: unele, 
după cum am văzut mai sus, vehiculate 
prin legendele toponimice, altele 
menţionate în lucrări istorice şi altele 
ştiute doar de oamenii locului. Însă, în 
orice caz, povestea comorilor nu este 
spusă niciodată pe un ton banal sau 
plat. Referirea la ceva ce este îngropat 
este întotdeauna învăluită de un aer 
misterios şi mistic. 

Există un adevărat mecanism al 
funcţionării comorii ce impleteste 
elemente religioase şi laice. El are 


aspectul unei probe initiatice. Există 
indicii ce trebuiesc urmate, praguri ce 
trebuiesc trecute şi reguli de îndeplinit 
atunci când ai de-a face cu o comoară: 
de la modul în care se identifică locul 
unde este ascunsă comoara, până la 
modul în care o comoară isi desăvârşeşte 
jurământul. De cele mai multe ori 
oamenii povestesc despre comorile 
jurate. Juruinta funcționează asemeni 
unei condiţii testamentare, căci comoara 
se îngroapă împreună cu un bilet în 
care i se cere găsitorului să facă anumite 
lucruri - acesta reprezintă jurământul, 
cheia comorii. Astfel, pentru a te putea 
bucura de bogăţiile găsite trebuie să 
duci la bun sfârşit jurământul sub care 
au fost îngropate. 


Unde sunt ascunse comorile ? 
Povestea oricărei comori începe cu 
găsirea locului în care se află ascunsă. 
Acest loc este de cele mai multe ori 
trădat de fapte sau prezenţe neobişnuite 
sau inexplicabile. 


Trovanti de la Bozioru 


Pe Vârful Zboiului „e o piatră cât casa aia de mare, nu se 
stie de ce. S-a săpat la ea acolo si după comori de bani.” (dl. 
Moise, comuna Colti) 

„Aurul ăsta îngropat formează nişte gaze si în zilele mari, 
de sfântul Gheorghe, Sfântul Ștefan, gazul ăsta ia foc şi așa 
se vede comoara.” (Dumitru Pavel, comuna Scortoasa) 
Câteodată, indiciile conţinute de faptele neobişnuite 
sau inexplicabile nu sunt suficiente. În acest moment, 
tehnologia de ultimă generație dă o mână de ajutor 
căutătorilor de comori. 

„Pe la Sarmisegetuza, au scris și ziarele, sunt căutători care 
au aparatura si depistează aurul. Ei pot să spună dacă e 
sau nu comoară acolo. La fel si la Costică Tudor: a murit 
Costică Tudor şi băieţii știau că el are aur, dar nu avea cum 
să-l găsească că a căutat în dreapta în stânga, dar nu l-au 
găsit. Şi a adus si el un aparat din ăsta si a găsit aurul sub 
cotetul porcului.” (Dumitru Pavel, comuna Scortoasa) 


Cine este vrednic de comoară ? 

În cazul comorilor jurate, proba initiaticá a descoperirii nu 
se terminá in momentul gásirii locului. Cáteodatá, aceste 
fapte şi prezenţe neobișnuite ce indică prezenţa comorii 
pot funcționa şi ca „paznici”, înfricoşând şi îndepărtând 
căutătorii de comori. 

„Cum urci la vulcani în stânga acolo [la Máguricea], a 
săpat cineva după o comoară, dar nu a putut să o scoată 
că e jurată. Apar arătări ciudate şi te înfiorează şi pleci, 
fugi. Zice că e pe acolo o comoară îngropată de cine o fi 
îngropată, un beci, dar nu a dat nimeni de el. Când a săpat 
au apărut ba bivoli, ba altceva, arătănii şi s-a speriat. Nu a 
scos-o nimeni.” (Dumitru Pavel, comuna Scortoasa) 
Dacă cel ce găseşte o comoară ce are alături un bilet nu face 
cele scrise acolo, îi moare familia, îi arde casa. Clopotul 
bisericii din Bozioru de Sus a fost făcut cu o parte din 
aurul găsit de un om din sat. Comoara descoperită de 
Ion Pavelescu fusese jurată ca acela care-o dezgroapă să 
nu aibă parte de ea până nu dăruieşte bisericii satului un 
clopot. „Cine va găsi acești bani să fie sănătos, să-i fie de 
folos şi să dea un clopot pentru o parohie”. lon Pavelescu 
asa a făcut si pe clopot este înscris numele său. După o 
vreme, unii din altă localitate au vrut să ia clopotul pentru 
biserica lor, dar un ştiutor al poveștii le-a spus despre ce e 
vorba si i-a oprit. (dl Arnicioiu, comuna Bozioru) 

„Cum mergi la Policiori în jos, există o cruce, lângă drum 
pe stânga și acolo lângă crucea aia, cineva avea prăvălie, o 
mică bojdeucă. Într-o zi s-a dus cutare pe acolo și a văzut 
cum joacă flăcările. A găsit aurul si a făcut prăvălie si casă 
la toti copiii. Dar aurul a fost jurat să facă dota la nouă 
fete din sat si să ridice o cruce și o fântână si unchesul a 
făcut tot ce scria în bilet acolo. De obicei așa se procedează: 
altfel cine ştie cine a băgat aurul acolo.” (Dumitru Pavel, 
comuna Scortoasa) 

„Era un om, Zaharia Gheorghe. Sedea la deal la vite şi-a 
văzut comoara jucând. Acolo iar e o piatră - i se spune La 
lac - si piatra are o scobitură în ea. Acolo au fost banii, 
banii de aur. I-a schimbat. Sunt unii bani din comori 
blestemati, jurati. Alţii care nu-s jurati, buni de folosit.” 
(dl. Moise, comuna Colti). 

D-nul Moise, acum la peste 90 de ani, avea 12 ani când 
bătrânul Zaharia Gheorghe a murit. Mosu Gheorghe avea 
un fiu, care începuse să cheltuiască banii. Aşa că ce-i mai 
rămăsese i-a dat pe toti să se construiască Biserica din 
Muchie. S-a facut fata altarului din ei. 

Câteodată, povestirile despre comori cuprind si detalii 
despre cine a îngropat comoara şi de unde sunt banii. 
„Acum 90 de ani se întâmpla asta. E treabă de demult. 
Taică-miu mi-a povestit lucrul ăsta...Ce s-a întâmplat, 
taică-miu, Dumnezeu să-l ierte, a făcut serviciul militar 
la Doftana, la închisoare. Si unul, Tudor Costică a facut 


Stânga: 
În pădure la Fisici 


Dreapta: 
Izvor sulfuros la Fişici 


serviciul militar tot acolo și un puşcüriaş 
i-a spus: Domle’ io o să mor. Te duci 
la părul cutare, în coasta cutare, spre 
Răsărit 2 metri si sapă acolo că o să 
găsești aur. (...) Si a săpat si a găsit 
aurul şi s-a divulgat: și-a făcut prăvălie, 
de unele de altele, s-a descurcat. Ăsta, 
puscáriasul, era un bandit, un hot din 
ăsta care prüda boierii şi l-a prins şi l-a 
condamnat pe viata acolo.” (Dumitru 
Pavel, comuna Scortoasa) 

spre aceasta din 


Povestea comorilor găsite şi negăsite 
se transmite prin diverse întâmplări 
povestite de-a lungul timpului. 

Nu puţini sunt cei care au căutat şi 
încă mai caută comori prin meleagurile 
Ţinutului, vrájiti de legenda bogățiilor 
ascunse. Unii au găsit aurul îngropat, 
alții nu. Unii s-au resemnat, unii încă 
mai cred că odată şi o dată soarta le va 
surâde şi vor găsi comoara. 


cu mine, drept călăuză 


până acolo 9, UN VOL 


ca in palma toate 


- doamne iartă ! 


er 

BALADĂ HAIDUCEASCĂ 


- culeasă de la nea Gheorghe Dinu, cătunul 
Selaria, comuna Bisoca - 

Hai, hai, hai, hai, 

Păi de când maica m-a facuti, 
Io prin sate n-am traiti, 
Numa’ codrii m-au hrănit. 
Nici soarele n-am văzutu, 
Numa’ căprioarele, 

Numa’ căprioarele 

Stau ca surioarele, măi. 


S-am zis verde solz de peste, 
Primăvara când soseşte, 
Scoal’ maică şi mă gateste. 
Nu gata de vreme rea, 

Din codru ia foarfeca 

Şi-mi croieste-un retevei, 
Verde ca frunza de tei. 

Mult mi-e drag 

Şi iar mi-e drag 

Sub umbrita unui fag 


Să pui coada la baltag. 
Nici mai scurtă, 


Nici mai lungă 

Numa’ cât incape-n glugă, 
Să m-atin pe la strâmtori, 
Să mi-alung la negustori, 
Să câştig la gălbiori, măi. 


Hai, hai, hai, hai, 

Ies în deal si tip în frunză 
Ca puicuta să m-auza. 

Când m-aude, nu răspunde, 
Că-i puica cu gânduri multe 
Şi răspunde dusmaneste 

Ca să nu-i mai trag nădejde. 
Că nădejdea de la mine 

E ca gheaţa cea subțire, 
Cand te sui şi nu te tine, 
Când te sui şi nu te tine, măi. 


Hai, hai, hai, hai, 

Păi dete frunza prin copaci 
Şi iarba pe sub araci, 
Unde-i calci 


Chiliile în piatră de la Nucu 

DOUĂ MUZEE ÎNTR-UNUL 


Muzeul din comuna Colti e renumit pentru colecția de 
podoabe şi rășină din chihlimbar. Însă ceea ce nu multi 
turişti ştiu e că, la etaj, muzeul conţine şi o colecţie de obiecte 
etnografice: ştergare, perne, obiecte de prelucrat cânepa 
şi lâna, obiecte de lemn din gospodărie, ploscă, linguri, 
foarfece, talangă. Multe din obiecte au desenate/incrustrate 
pe ele figuri de animale domestice: cocos, curcan, curcă. 
Atunci când intri în încăperile de la etaj, ai sentimentul clar 
că nu s-a mai bucurat nimeni de mult timp de obiectele din 
el. Noi am intrat şi am început să ne minunăm de curcanii 
cusuti pe ştergare, de cocosii cusuti pe perne, de ghioaga, 
oare asta la ce-o fi folosit ? Am suflat intr-un corn facut din 
corn de animal. Nu s-a auzit nimic, si totusi n-am putut sa 
nu mă gândesc cine oare o fi fost ultima persoană să puna 
gura pe el. Oare cum o fi fost acel om ? Am simţit că între el 
şi mine e o mare de ani. Poate pentru simplul motiv că un 
astfel de obiect, un corn din corn de animal, îmi pare astăzi 
scoborât din preistorie. 

Nu în multe muzee îţi este permis să atingi obiectele, dar noi 
am făcut-o pentru că am simţit că și obiectele se bucură de 
atingerea noastră de mână, de privire, de suflet. 

Acum stau pe bancuta si scriu. Grupuri de copii gălăgioși 
vin în vizită la muzeul chihlimbarului ! Se reped toti pe scara 


Stânga: 
Peisaj din comuna 
Bisoca 


Dreapta: 
Chihlimbar din 
comuna Colti 


de lemn care îi duce la etaj, la obiectele 
ţărăneşti, închise şi ascunse de privirile 
lor curioase. Profesoarele îi ceartă să 
coboare. Nu astea sunt de văzut, ci 
chihlimbarele. De ce alea nu? Ce-or 
înţelege ei din piatra soarelui sau din cea 
a sărăciei, cum i se zice chihlimbarului? 
Bucatile de chihlimbar expuse la 
parter sunt foarte frumoase. Tot la 
fel şi podoabele confecţionate din el 
de meşteri argintari din sat, actele de 
donaţie sau recuperare de pământuri 
pe care se aflau minele de exploatare a 
acestui material preţios şi tot felul de alte 
obiecte. Muzeografii explică micutilor 
rămași cu gura căscată de unde vin aceste 
bucăţi de materie, cum arată. Copiii stau 
cu ochii pironiti în fotografiile mari 
atârnate pe pereţi: pietre de chihlimbar 
în care au fost capturate bule de aer sau 
insecte de acum mii de ani. Sunt foarte 
valoroase asemenea bucăţi de rășină, ne 
spun muzeografii. Apoi completează: 


„Aceste fotografii provin de la Muzeul 
Pământului din Polonia”. Mă întreb: 
ce înţelege un capsor de copil din toate 
astea ? Ce e aia un chihlimbar ? 


REŢETE DIN ŢINUTUL 
BUZĂULUI 


Mâncare de prune afumate 

„Le pui în apă rece, le speli. Dup'aia le 
dai oleacă-n fiert de iese fumu’ ăla tot 
din ele, iar le speli cu apă rece, si le pui 
la fiert cu apă. După aia dacă vrei să le 
faci cu orez, le faci cu orez. Când începe 
de fierbe pui un păhărel, depinde cât faci, 
2-3 porţii acolo, pui un păhărel de orez, 
si fierbe toate colo sa. Tocma la urmă le- 
adaugi un pic de zahăr. Dacă vreţi să le 
faceți cu rântaş, după ce-a fiert prunele, 
punem ulei în cratiţă, punem tăiem 
oleacă de ceapă, punem făină, bulion si 
punem zeamă de-aia de prune de-acolo 


şi-o facem subtiricá aşa şi-o turnüm 
peste prune. Și se face o mâncărică de 
mănânci... Doamne, Doamne... lar asta 
de prune uscate, opărite așa, o facem, face 
țăranii ciorbă, punem de fierbe, punem şi 
oleacă de zahăr si o mâncăm mai tare ca 
compotu’, o bem cam in loc de compot. 
Eh, ce-i mare lucru ? Vă măritaţi aici la 
tard...” (tanti Dobra Popa, Bozioru) 
Mâncare de fasole cu prune 

„Și fasolică... Cu prune din astea grase, 
că se face bună tare, se face bună, bună, 
bună. Prune d-estea din prun acuma 
primăvara. De-astea crude. Aaa, da-i 
bună fasolica aia de te doare burta. 

(...) Cu fasole uscată, o am de-acu un an. 
O pui la foc. Când s-a fiert, o pui... Eu nu 
pun în ea prunele, fierb într-altă ulcică 
prunele si de-acolea le scurg, le-amestec 
bine, bine, bine. Cu sâmburi, da’ nu pui 
sâmburii-aicea. Le pui aparte. Si pui 
zarzavatu-n ea. Când ai văzut c-a fiert 
fasolica, pui putin ulei în ea si de-acolea 
pui prunele când s-a fiert. Pui zeama aia 
după gust. Nu-i că pui atâtea prune, că 

nu ştii cât îs de acre. Da’ asa o gusti. Pui 
zeama aia, pui grosu ăla aci. Să ia grosw 
si rămân sâmburii la fund. 

- Şi ce zarzavaturi mai puneţi ? 

- Pătrunjel, telind, leustean, mărar, de- 
astea... Numa frunze. Ş-am mai pus niște 
bulion.” (Rica Lopată, comuna Chilii) 
Zeamă de prune pentru acrit ciorba 
Prune verzi. Se fierb până se desprind de 
sâmbure. Pulpa se adună într-un vas. Se 
adaugă mărar, pătrunjel, leustean, sare, 
eventual o aspirină şi se conservă în 
sticlă. Nu se adaugă altă apă în afară de 
cea care rămâne în pulpă după separare. 
E foarte gustoasă, ca o limonadă fără 
zahăr. (Zenovia Damian, Lacu) 

O ciorbă de post 

Ciorbă de fasole uscată acrită cu prune 
sau corcoduse. Se fierbe fasolea. Se pune 
ceapă, morcov, ulei. Separat se fierb şi se 
strecoară prunele sau corcodusele. Plus 
mărar, plus pătrunjel la sfârşit. (Zenovia 
Damian, Lacu) 


Stânga: 
Rac din lacul Odăile 


Dreapta: 
Lacul Odăile 


Stir cu vişine 

Se folosește ştirul roșu (neam de lobodă). Se toacă frunza. 
Se adaugă în apă fiartă cu ceapă si morcov. La sfârșit se 
adaugă vişine coapte, mărar, pătrunjel şi un pic de ulei 
şi se mai dă un clocot. Foarte răcoritoare vara. (Zenovia 
Damian, Lacu) 

Păstări cu lapte 

„Aicea ciorbe... Ciorbă de pasăre, foi cu lapte, cartofi cu 
lapte, păstări cu lapte, păstări aburite... Păstări cu lapte... 
Io chiar am făcut săptămâna ailaltă. 

Iei păstările din grădină... De-alea de fasole. Le rupi 
moturile alea, de-acolea le tai asa, le rupi asa ştii, să fie 
bucatele-asa, le pui în apă fiartă si să pune zarzavat. L-ai 
luat din grădină, îl speli... Pătrunjel, mărar, leustean, 
felină, ceapă, o toci acolo, de-acolea le-mpingi cu lapte 
prins si cu ou. Și le bagi si cu doo ouă-acolo, un ou, doo, si 
de-acolea faci mâncărica. Le acresti cu sare de lămâie sau 
cu... cu ce-ai acolo. Fata mea imi zice, mămică, să nu mai 
pui sare de lămâie. Zice mămică, să acresti ori cu zer acru, 
ori cu jans din Gla... 

- Ce-i aia ? 

- Ei, jans din ăla de oi de colo... La stână acolo ai văzut că 
ia casu’... Când ia caşu, rămâne un fel de, mai la urmă 
aga, jans asa mai gros, de iese urda aia. Jans îi zice. Si-l pui 
la sticle. Îi acruuu... Cand pui in ciorbă-oleacă de-ăla îi dă 
ş-un gust, ş-un miros frumos.” (tanti Rica Lopatá, comuna 
Chilii) 

Foi cu lapte 

Reţetă de primăvară. Se adună foi cât mai crude, „orice 
frunză”, sfeclă, fasole, dovleac, spanac, stevie, lobodă, 
urzică, etc. se fierb amestecate şi se strecoară, se storc şi se 
toacă pe fund de lemn. 

Separat se pârlesc o lingură de făină, una de mălai, foi 
de ceapă verde, sare, toate adăugate în uleiul încins, dar 
până să se prăjească. În amestecul acesta se adaugă foile 
tocate si lapte acru, se amestecă si se dă un fiert. Se adaugă 
pătrunjel şi iaurt deasupra. Se mănâncă cu mămăligă şi 
ceapă verde. (Zenovia Damian, Lacu) 

Foi cu lapte din zona Chilii 

„Să face cu foi de sfeclă, din aia crudă la mijloc asa, le iei 
le fierbi, din grădină le speli, le pui un vas... Cratitd, oală, 
ce-ai acolo. Când a dat în fiert le pui acolo de fierbe. Aduni 

zarzavat, îl toci, le toci si pe ele mărunt, mărunt. Dup-aia 
pui ulei. Pui zarzavatw’ ăsta de să prajeste putin, p-ormă 
le pui şi pe ele s-o mână de făină. Pui două ouă acolo, ca 
să... Și de-acolea pui laptele ăla. Si tot asa... Prins. Tot lapte 
prins. Să face mai bun cu lapte de capră. Cu lapte de capră, 
faci foi cu lapte de n-ai treabă. 

- Și pui mult lapte sau cât ? 

- Două kilograme, trei kilograme dacă vrei să faci mai 
mult. Când faci o oală faci si patru kilograme. Am nepotw’ 
ăsta mic, să-i dai doar foi cu lapte si cozonac. (...) 

- Da’ foile de la ce sunt ? 

- Sfeclă si lobodă albă. Sau dacă n-ai, când iese primăvara 
ş-ai lapte, de stevie. (...) Şi le faci... Da’ cui îi place. Nouă 
ne place mult tare la noi aicea sus.” (tanti Rica Lopată, 
comuna Chilii) 

Fasole la ceaun cum făcea bunica 

„Vara, când se coace fasolea bine, se scot boabele din păstăi, 
se strâng atâtea cât să umpli două treimi dintr-un ceaun 
mare de lut. Pe lângă fasole pui toate legumele de grădină: 
morcovi tăiați mărunt, ceapă tocată, ardei tăiaţi, pătrunjel 
şi mai ales mult mărar. Pui şi apă, cât să le acopere, sare şi 
piper si le lași să fiarbă cam o oră si jumătate, la foc mic, 
pe vatră sau în cuptor, fără să amesteci. Mănânci până nu 
mai poti !” (Gigi Borcăiaş, comuna Chiliile) 

Ciorbă de burtă - rețetă culeasă în timpul curátárii burtii 
unui vițel proaspăt tăiat 

»Puneti burta la fiert cu doi cartofi întregi, doi morcovi, o 
felină ş-un pástárnac. Da’ s-a fiert o dată ș-astea, şi p'ormă 
să scoate burta, să scoate si păstârnacu si ciapa, morcovu' 
si cu cartofu’ să pasează asa mărunt. După care vă trebe 
o juma de kilogram de smântână... Deci în zeama aia în 
care-a fiert burta, după ce tdieti, tdieti burta asa feliată 
după ce-i fiartă, o puneţi in tuci si puneţi zamá de-ia de- 
acolo, în care-a fiert burta. După care zece, cinci, şase, 
depinde... Dacă pui o burtă-ntreagă, zece litri de lapte. 8 la 
10 kilograme de lapte de capră, dacă e. Dacă nu... De capră 
e cel mai bun, da. Dacă nu, lapte de vacă 3-4 kilograme și 
o juma de kilogram dă smântână. Fierbi si dup-aia spargi 
10-12 oud, la un deca de ciorbă pui 10-12 oud... Să bate 
bine, s-amestecă cu smântâna ca să să facă zdrente si le 
bateti ca pe maioneză şi le puneţi aşa uşurel, usurel, uşurel 
în aia ca să nu să facă zdrente, ca să se facă groasă. Să 


Stânga: 
Târg la Lopătari 


Dreapta: 
În aşteptarea toamnei la 
Sârbeşti 


face groasă aşa si p-ormă oţet după gust 
si la revedere...” (necunoscut, comuna 
Chilii) 

Ciorbá de bureti (de máruntaie de 
oaie) 

„Ș-aia [burta] de oaie-i bună, da’ aia de 
oaie nu, cá sá face ciorbá de máruntaie, 
asa să spune. Sá pune burta, ficatu’, 
plámánu, inima, rinichii să toacă tot 
la fel... Să pune mărar, da’ nu să face 
așa albă. Nu să pune lapte. Aia-i altfel. 
Asta [burta de vită] este albă, uite cum 
să face... Tot la fel, tot la fel trebuie 
curățată si asta să iasă albă, dar nu să 
face ciorbă de burtă din aia. Din aia de 
oaie să face ciorbă de bureti, ciorbă di 
máruntaie. Bureti le zice la máruntaie." 
(necunoscut, comuna Chilii) 

Berbecut sau miel la jar 

„Într-o groapă destul de încăpătoare, 
dar nu foarte adâncă, se face focul cu o 
cantitate destul de mare de lemne pentru 
a rezulta cât mai mult jar. Berbecutul, 
musai să fie peste un an, se taie. I se ia 
pielea şi se curăță bine. Măruntaiele, 


după ce sunt spălate, se toacă, de 
preferință cu un satâr. Se amestecă apoi 
cu legume (ardei, morcov, ceapă, roşii). 
După ce se condimentează după gustul 
fiecăruia se umple berbecutul (mielul), se 
îmbracă înapoi în pielea lui, se coase, se 
tövdleşte într-o ciamură de lut după care 
se bagă în jarul încins, acoperindu-se în 
întregime cu jar. Se lasă până când pielea 
începe să pocnească, asta se întâmplă de 
obicei cam după 5 ore. Se scoate din jar, 
se curăţă de cărbuni si se desface pielea. 
Ce urmează nu cred că mai e musai să 
vă spun 1 Ospătaţi-vă 1 Poftă mare !" 
(Gigi Borcáias, comuna Chilii) 

Carne afumatá la borcan cu unturá. 
Se iau pecii de carne (pecia e o bucatá 
de carne macrá) si se pun ín pod la 
afumat. Se prájesc apoi bucáti mici, se 
pun la borcan cu „untură curată” peste. 
(Zenovia Damian, Lacu). 

BĂUTURI 


Cornată - „Ca să faci cornată, iei o 
fuică bună, pui coarne si zahăr. Si iese 
o băutură naturală de nu te doare capul 
după ce-o bei.” (necunoscut, comuna 
Bozioru) 

Trandafirata - petale de trandafir alb 
plus zahăr, se lasă 3-4 zile la macerat. 
„Peste asta se pune alcool, adică ţuică 
făcută de noi aici. Iese o chestie minunată. 
Trandafiri din ăştia albi se mai găsesc 
prin curțile oamenilor si prin cimitirul 
bisericii din Muscelu.” (Gheorghiţă 
Popa, comuna Colti) 

Vin de soc - báuturá fermentate cu 
drojdie, boabe de porumb si de gràu. 
„Mă, când a-nflorit atuncea socu, am 
luat florile. (...) Io fac la un kilogram de 
apă, o floare din aia mai mare. Mai pui 
peste flori, mai pui încă una sau două. Și 
de-acolea pui boabe de piper, o mână de 
gráunte [de porumb], o mână de grâu în 
vasu' ăla acolo unde-l faci, şi putin taic. 
Taic, taic... Taic de copt, care coci cu el 


gogosi... Și pui oleacă, un pic asa, ca două 
alune-aşa. Să fie cam cât un ou d-esta la 
un deca. Şi pui apă şi-l laşi până când 
fierbe el aga. S-un kilogram de zahăr la 
un deca de apă. Il lagi vro patru-cinci 
zile într-o găleată de un deca. Si-l laşi 
să fiarbă el așa, s-acolea îl tragi în sticle. 
Gráuntele rămân la fund și-l strecori 
prin strecurătoare şi-l pui în sticle. 

(...) Da” să faceeee... La soru-mea niște 
oameni acolo la plecare zice: Și de-acuma 
nu mai rămâne vreun hir de floare, zice, 
până... Să strângem vro floare, că toată 
iarna facem la din ăsta.” (tanti Rica 
Lopată, comuna Chilii) 

Vin de măceşe - băutură fermentate cu 
drojdie, boabe de porumb şi de grâu. 
„Să mai face bun de mácege. 

- Ala cum se face ? 

- Tot aşa. La müceşe fierbi apa, incdlzesti 
apa bine, bine, bine, să n-o poti suferi 
când bagi degetu-n ea. Ş-apoi aleji pielea 
de pă ele, le pui într-un lighean, le pui 
zahăr, pui apa... Pui zahăru-n apă, îl 
mesteci așa bine, bine, bine, bine cu apa. 
Și de-acolea pui peste ele tot așa puțină 


drojdie... Aăăă... Gráunte, un pic, tot aşa de grâu. Şi să face 
ăla... Să face galben asa, să face frumos, frumos, frumos. 

- Cu müceşele-ntregi asa sau trebe curățate? 

- Nu, mă, cu müceşele-ntregi aşa, cum să găsesc ele întregi 
asa.” (tanti Rica Lopată, comuna Chilii) 


BESTIAR DOMESTIC 


Onomastică 

Nu toate animalele de prin gospodărie au nume. Numele 
au, în primul rând, o utilitate practică. Animalele crescute 
în număr mare, care nu trebuie distinse unele de altele, sau 
cele considerate mai puţin folositoare nu sunt botezate în 
vreun fel. 

„Spre exemplu, eu am zece capre. N-au nume. Le-am pus 
numili cu batu’. Că trebuie dirijată si ea, că dacă face după 
capu ei să suie pă capitd, sus.” 

(nea Mitel Pavel, satul Scortoasa) 

»- Cum îi cheamă pe pisici ? 

- Nu le-am dat nume. 

- Da’ pe vaci ? Lor le-aţi zis într-un fel ? 

- Da, că doar le pun la jug si tre’ să înţeleagă cand le zic: 
cea, Porumba, hăis, Mândrica ! Le cheamă Mândrica, 
Porumba si Floria.” 

(batrana din satul Beciu, comuna Scortoasa) 

Motanul Vasile Nici puii nu au, in general, nume. Ei pot muri, pot fi taiati 
sau vanduti. 

ə Viteii sunt prea mici, nu au nume” (om din satul Bratilesti, 
comuna Braesti) 

„Pe bou il cheama Mândrilă, pe vaca Cercela. Vitelul n-are 
nume. La viței nu se dă nume până la patru, cinci luni.” 
(bărbat din satul Muscelu Cárámánesc, comuna Colti) 
Exceptiile sunt fie pleonastice - mágárugul Puiu -, fie 
trádeazá legáturi afective: 

»- Cum o cheamă pe cápritá ? 

- Pa cüpritd ? Caprita. N-are nume. 

- Da' pe iedutá ? 

- Iedutá. 

- Aha, şi pe căţel îl cheamă Căţel. 

- Nu, pă căţel îl cheamă Cătălin.” 

(bătrână din comuna Chiliile) 


Fructe din comuna 
Cozieni 

Diminutivele sunt frecvente, atât la pui (viteii Horica, 
Sorinel, Florinel, vitelul tăiat Vinerel), cât şi la animalele 
mature (motanul ,,Victoras, cotoiaş”, , Victoraş de la 
oraș”, pisica Pameluta, vaca Mandrica, capra Didita, 
cáprita Fetiţa, calul Dorica, cöteluşele Rozi - Rozica si 
Furnica - Furni, câinele Bobita) 

Pameluta e alintată pentru că are pui, ceea ce nu elimina 
bruscarea in caz cá se obrazniceste. ,, Pameluta lu” mama, 
are pisoi in burtă ! leşi, ieși afară, scroafo !” (Dobra Popa, 
satul Bozioru) 

Numele au diverse origini si semnificatii. Numelor 
date dupa ziua de nastere a animalului (vacile Joiana, 
Dumana, vitelul Vinerel, vitica Vinerica) si dupa 
infatisare (culoare - boii Plavan, Suru si Galben, vacile 
Rosita, Porumba, oaia Bucalaia, cateaua Neruta, aspect 
general - vacile Frumoasa, Mândrica, Floria si oaia 
Beluta, „că e bela”, semne distinctive - iapa Steluţa, vaca 
Cercela, boul Laciu, adică având coarnele mai întinse 
spre spate, metonimie - cățelul Labus), li se adaugă cele 
umane (vitelul Horică, vacile Sica si Floriana, caii Dorica 
şi Mircea, măgarul Călin, cățelul Catalin, cöteluşele 
Rozica si Mona, pisica Mara, pisoiul Marin, motanul 
Victoras) şi cele inspirate din lumea vegetală (boii 
Bujor, Ghiocel şi Mugurel, vaca Viorica). Onomastica 
recurge la împrumuturi culturale din cele mai diverse 
zone (câinii Bubulina, Lesi, Pamela, Blackie, Tano, 
Tarzan, cățelul Corbică-Haiduc, calul Sony - „are și 
buletin !”, vaca Amazona, iapa şi magarita Casandra). 
Cazurile în care numele nu ţine cont de sexul animalului 
sunt excepționale şi sunt bine justificate: 

„Pe vaci le cheamă Por şi Laciu - păi dacă fac treabă 
de boi, le-am pus nume de boi ! Colhozu” ne-a adus la 
sărăcie, de-am pus în jug vaci.” (om din Scortoasa) 
Rareori, numele sunt date de asemănarea cu alte specii: 
cátelusa Furnica, de rasă incertă („când l-a găsit in 
pădure, era mic cât un şobolan. Dar uite, e cocker spaniel” 
- femeie din Colti, mama proprietarului câinelui), 
vaca Tapa. Alteori, ele au fost purtate de animale de 
care oamenii au fost legati - o mágáritá a fost botezată 
după iapa Casandra, pe care stăpânul, sătean din Lacu, 
comuna Odăile, o călărise în armată în '52, pe undeva 
prin părțile Timişoarei. 


Stânga: 
Pisica Pameluta 


Dreapta: 
Capra Caprita 


Creşterea animalelor 

„Are lumea vite. Acuma oile sunt la 
stână, mieii-i are p-acasă si, cine are 
capre, aici în pădure vine cu ele. A vorbit 
cu păduraru, a plătit şi să duc, că au 
rând. Azi să duce unu” a doua zi să duce 
altu”, e, câte vite are acolo, la rând. Nu să 
duce fiecare. Unu' să duce cu toate. Păi 
nu mai sunt decât vreo douășpe capre, 
atât. Vreounii-si mai tin p-acasă, care-s 
mai bătrâni, că nu să poate duce cu ele 
cu rându,, cu toate. Şi-i dă acolo o mână 
de frunze, de iarbă. Stânele-s acolo, la 
munte, sus. Acolo, spre Zboiu, unde 
zicem noi la Zboiu.” (tanti Anica Chiru, 
satul Colti) 

În unele locuri, obiceiul transhumantei 
începe să-şi piardă din importanţă. 
„Redându-li-se vechile păşuni şi fânețe, 
oamenii se duc mai aproape cu oile, 
lângă zona locuită, nu mai merg până la 
Penteleu.” (Ion Zota, comuna Lopătari) 


Îngrijirea animalelor 

Animalele sunt motiv de mândrie în sat, 
sunt îngrijite, unii boi poartă ciucuri. 
Când patesc ceva, se caută leacul 
potrivit: 

„Dacă o vită a fost muscatá de un șarpe 
sau de o nevăstuică, pui bozie în apă 
rece. Îi dai să bea de 3 ori şi o speli la 
rand.” (Neculai Radu, satul Bozioru) 
Anumite evenimente însă pot schimba 
atitudinea stăpânului. 

„Mi-au rupt boii piciorul... O tras de 
căruță si aşa mi l-or frânt. Am stat în 
spital opzási dă zile si mi-o lungit piciorul 
cu doi centimetri, de nu mai pot merge 
acu’. Si apoi i-am pus la treabă, i-am 
pus la muncă. Că până atunci am avut 
grijă de ei să nu-i muncesc prea tare. Boi 
frumoși mi-o trebuit... Păi la ce-mi trăbă 
mie boi frumoși, ca să-mi rupă piciorul 
? (...) Si apoi i-am dat la abator.” (nea 
Arnicioiu, comuna Bozioru) 

Animale de pripas Stânga: 

Câinii şi pisicile sunt animale domestice, dar uneori n-au HMügörita Casandra şi 
stăpân şi sunt alungaţi, vanati. puiul ei 

„Au adus o cüfea de nu știu unde... Apoi aia a umplut 


satul de câini. Odată a făcut chiar zece deodată... Cum Dreapta; 7... 
ı / ^ əə " Calul Doricá si stápánul 
erau înfometați, s-au pus pe mâncat gáinile. Asa că i-au sin 


împuşcat pe câţiva. S-au strâns bărbaţii cu pustile şi i-au 
împușcat.” (tanti Anisoara, Colti) 

»- Nu vreţi un pisic mic ? Cü l-am găsit si plângea, săracu.... 
S-a rătăcit de maică-sa. 

- Un pisoi, bre... 

- Dă-l dracu’... 

- Am zis si noi... 

- Lasă-l dracu' aci să meargă și vine maică-sa să-l ia. 

- Vine diseară vulpea. 

- Ba vine maică-sa după el.” 

(discuţie între orăşeni şi doi localnici din satul Bozioru) 


Moartea animalelor 

Ca şi oamenii, nu totdeauna animalele pier de moarte 
bună. 

»- Plecasem cu caprile, să le ducă omu-ăla. Si mâine mă 
duc eu, poimâine altu’ si uite-aga. 

- Iară iti vine ründu” mâine. 


- Iară vine, tot asa. 

- Pai tot duminic-ai fost. 

- Numai duminica-mi pica. Acuma nu mai 
îmi pică, că i-a murit Săndichii capra, fa. 

- Dice? 

- Nu știu, a găsit-o moartă. Eram nácájáti! 
Avea numa’ una sí i-a murit. S-avea o 
capră bună, avea un uger ! 

- Păi de-aia, c-a fost singură, de-aia a 
murit. 

- O fi muscat-o cineva. 

- A zis c-a muscat-o cineva, că avea 
dimineața, când s-a dus la ea, a găsit-o 
moartă si cu ugeru’ vânăt si muscata de 
uger. O fi fost ori șarpe, ori nevăstuică, zice 
ălea, nu ştiu.” 

(discuţie între sora lui nea Neculai, tanti 
Anica Chiru şi nea Neculai Chiru, satul 
Colti) 

Lesurile animalelor se pun in putu' sec, 
o groapă de ciment special construită. Se 
toarnă peste ele var, motorină şi se dă foc. 


Animalele si vremurile 

Animalele au şi ele un timp al lor. Unii 
săteni obișnuiesc să mai însemneze în 
calendarul religios atârnat de perete când 
se naşte vaca, ziua când e dată la taur, 
aceea când fată, data când începe să dea 
lapte şi tot aşa. 

Animalele pot da şi măsura timpului 
sătenilor, ritmându-le viața după ceasurile 
sau răstimpurile când se îngrijesc de ele, 
dar şi pe cea a vremurilor. 

»Pán' să plec militar am avut boi. Şi să vă 
spun si cu boii cum a fost. Taică-miu, a vinit 
nişte bandiți - auzind că se face stabilizarea, 
când cu (nu ştiţi dumneavoastră, nici nu 
erati născute), când cu Leontin Sălăjan, 
cu dia, cu Pătrășcanu, cu Ana Pauker, cu 
toți ăştia. A dat stabilizarea; eu fiind în 
București militar, am aflat imediat. Le-a 
vândut taică-miu boii, i-a vândut si i-a 
dat bani, o grămadă de milioane. Imediat 
eu am luat banii şi-am plecat - am avut 


patru zile permisie - am luat banii si-am 
cumpărat alti boi. Am cumpărat alti boi 
imediat, că rămâneam fără boi. Si-apoi 
până să vin eu din armată, i-am spus, 
tată, vinde boii, termină cu ei. Si-am 
scăpat de boi.” (nea Mitel Pavel, satul 
Scortoasa) 

»Numa’ la casa părintească am avut boi. 
Dar dupa ce m-am căsătorit, am avut 
vaci. Întotdeauna. Am vrut să am şi o 
farfurie de lapte pă casa mea, să dau si eu 
la părinţii mei, tot la fel. 1...) N-are cum 
să fie mai puternice ca boii, pentru că 
dau si lapte, trag şi la căruţă. Boii numa’ 
trag, atât. Că m-am gândit, domnule, 
zâc, să tiu boi. Îi tiu doar ca să-mi aduc 
nutreţ pentru vite ş-atât. Da” vaca-mi dă 
şi lapte şi-mi fac şi treburile cu ea. Aduc 
o căruță cu lemne, când aduc.” 

(nea Neculai Chiru, Colti) 

Vremurile se schimbă, drept dovadă 
sunt mai puţine animale în sat. 


„Pe vremuri, avea lumea boi, apăi erau 
100 de perechi de boi pe comună. Acw’ 
au rămas doar 4, 4 perechi în toată 
comuna. Si-ti cere 500 000 de lei ca să-ți 
care ceva, pentru o zi de muncă.” (bătrân 
din Colti) 

„Pe vremuri avea lumea p-acia peste 10 
000 de oi. Și n-a mai ținut oamenii din 
anumite neconditii.” (Ionică Dragoe, 
comuna Brăeşti) 

Animalele de pe lângă casă sunt pretuite 
diferit în funcţie de nevoile şi de mersul 
timpului. 

„Cel care avea boi era un om de mijloc. 
Și erau, 80% erau deținători de boi. 
Fiindcă nu se putea trăi fără boi.” (nea 
Tănase, comuna Chilii) 

„Lumea avea boi si vaci; de vreo trei ani 
s-au itit caii. Se zice cai - putere, nu boi 
sau vaci putere.” (femeie din Scortoasa) 
„Lumea are cai, oi, vacă. Boii a dispărut. 
Boii a dispărut în totalitate pentru că 


Boii Bujor şi Rusu 
şi prietenii lor 


n-are un” să-i pună - nici la pădure să muncească, de arat 
ară si cu vacile. Acu' să vedem ce facem cu normele-astea 
europene, că n-o să le mai dea voie să le puie la jug pă vaci, 
așa bănuiesc. Că zice că vaca-i numa” pentru lapte, nu şi 
pentru jug. Că omw’ nu-i convine să tie boi - de la vacă mai 
ia un vițel, ia laptili si când are treabă o pune la căruță, 
să duce si-si mai aduce şi fünu” pentru ea, necesar pentru 
vacă, laptele în casă îl are-ncontinuu, brânză, smântână, ca 
fiecare gospodar, acolo.” 

(nea Mitel Pavel, 75 de ani, satul Scortoasa) 

Vremea însăşi pare să se fi născut odată cu dobitoacele, căci 
lumea-i „de când háii şi dulăii” (Zenobia Damian, satul 


Lacu, comuna Odăile) 

POVESTEA 
DESCÂNTECULUI 


(povestită de Dobra Popa, sat Bozioru) 
Am avut băiatul bolnav... epileptic. Ştiţi 
ce-i aia ? Îi spune normal boala copiilor. 
Din trei în trei săptămâni pica, i se făcea 
rău, rău... Era mic, de-abia avea un an si 
trei luni. De la spital nu ne-a dat aşa. Că 
el, la 8 zile după ce l-a născut mă-sa, la o 
oră a murit mă-sa. 

A murit chiar acolo la dudul ăsta, că a 
venit doctorita, că atunci a anuntat-o 
mă-sa cu ta-su, că ea s-a chinuit trei 
zile-n casă. Şi bărbatu ei a fost la câmp 
la cules. Si-atuncea ta-su şi mă-sa a stat 
cu o femeie, care se pricepe femeia aia, 
si n-a dus-o ca s-o duca la spital. S-a 
bălăcit în ea cum a vrut ei. Spune baiatu' 
ăl mare, mamă, băga tataia mâna-n ea, 
ca să-l scoată păla micu”. Şi când a 
dat-o afară a luat contact cu aer. Până 
s-o aducă înapoi i-a ieşit sufletu' acolo. 
Şi era pe-aicea, că nu era casa terminată, 
nu era nici tavane făcute. Atunci o 


cumpărase şi ei. Şi era numa’ lighene cu 
sânge. Şi a luat-o săraca... 

Şi la opt zile l-a luat. A venit de la Buzău. 
A venit doctorul Baba. Zice, puteţi să-l 
ţineţi până pa ..., încă 8 zile de-aci pe 
baiat ? Că la 8 zile venim să vi-l luăm. 
Şi la 8 zile fix, când i-a făcut pomana, 
o fost şi salvarea la poartă. Si-] tinea cu 
zăhărel, cu ... - vai ! - , îi băga-n cârpă 
zăhărel şi-i baga-n gură. Şi era numa’ 
oleacă. Că nici nu ştiam, că nu sunt de- 
aicea. 

La 8 zile l-a luat şi l-a dus la Buzău şi din 
Buzău l-a dus in Băicoi şi l-a chemat pe 
ta-su la Buzău, pan” la Corneni. Ta-su l-a 
luat şi l-a dus acolo la Băicoi şi când s-a 
mai dus o dată si la Baicoi la el, zice, pot 
să-mi văd copilu” ? Cică da 1 Si l-a adus. 
Deci pă două octombrie s-a născut, pă 
două octombrie a murit... Şi el s-a dus la 
anu’, avea băiatu' un an, şi i-a băgat 25 
de lei, cum era atunci, în buzunar aicea, 
c-avea camasuta. Şi zice Nu, nu, că zice, 
îi ia surorile. Mai bine bombonele, mai 
bine altceva să-i dati băiatului. 


Stanga:: 
Îngrijirea animalelor 
(satul Fisici) 


Dreapta: 
Localnic din Ruginoasa 


Aşa. L-a luat, ş-acolo s-a răstit la el, că se răstea. Păi când 
m-am dus eu la el era 75 de copii bágati într-o... în aia... si 
toţi erau bolnavi de enpilepsie d-esta, acolo, că se răstea 
la ei, şi ziua-i dădea jos din patut si se juca p-acolo. pe 
jos. Se juca numa-n chilotei şi maieut şi era, vorba aia, 
când m-am dus eu era în postul Crăciunului. 

Eul-am luatla anv’. Si mi-a spus că e bolnav. Şi m-am dus 
la el şi când l-am scos de-acolo şi l-am văzut, vă spun ca 
la fetele mele... Mă, zic, Gicule, ce-i facem, mă, că-i mic ? 
Că ne-a trimes vorbă, a trimes aicea că tata copilului s-a 
căsătorit, s-a cununat legitim, că dacă nu ne cununam... 
De altfel am primit de-acolo veniţi pe data de cutare să 
vă ridicaţi fiul cu numele de Popa Ion. Nu veniţi să vi-l 
ridicaţi, ne adresăm Procuraturii. Şi-a trebuit. El a zis că 
nu, că găsise nişte ţigani să-l dea pă baiat. Măi, Gicule, 
má, unde mănâncă ăsta mare, mă, mănâncă şi ăla micu'. 
Adun azi fărâmăturile de la ăsta mare şi le dau lu ăsta şi 
mâine adun de la ăsta şi le dau lu' ăsta si lasă-i să crească, 
mă, să nu se caute, mă, unu” pă altu’. S-aga am făcut şi 
m-am dus la el. 

Când m-am dus nu mergea nici în picioare, nici mamă 
nici tată nu zicea. Si l-a adus de mánutá, aşa, si mergea 
tárág-tárág aga cu el. Era aicea Popa..., numele Popa Ion 
cu mama decedată. Şi l-a luat de-acolo şi l-a... Pă urmă 
l-a văzut, l-a luat Gicu-n braţe. Nu vroia să vie, nu-l 
cunoştea, Gicu, sotu’, zic. M-am dus eu la el. Zice ma 
duc să-i facem oleaca de báitá şi de-acolea vi-l aduc eu, 
să-l luaţi. Şi noi i-am dus de îmbrăcat acolo şi le pusesem 
toate pă masă. Şi ce baita i-a făcut ? I-a luat alea de pă 
el si le-a oprit şi l-a şters c-oleacă de vata pă coalea, pa 
coalea, pă coalea. Şi l-a adus si când am vrut să-l iau 
n-a vrut să vie-n braţe. A apucat pă sora aia de gât şi- 
a-nceput să tipe. Hai la mămica, că ţi-a adus mámita 
tie de toate şi ţi-a adus mama îmbrăcăminte şi mergem 
departe şi mergem cu măi-măi şi mergem aşa... Vă spun 
aşa, când m-a apucat copilu” ăla, a lăsat-o p-aia de gât 
şi când m-a apucat aşa de gât si când a pus aci obrazul, 
am zis, Doamne, şi casa să-mi arză şi eu de copilu” ăsta 
nu mă las! 

Şi l-am luat şi l-am îmbrăcat cu de toate şi l-am ăla... 
Şi când am ieşit afară a vrut doctorita să puie mâna pa 
el. N-a mai vrut să se ducă la ea. Şi tipa o fată, Popa! 

Popa ! Era o fată, care... ei amândoi asa-i găseai, la joacă, 
p-amândoi. 

Şi l-am adus acasă şi l-am îngrijit şi la trei săptămâni am 
văzut că copilu” meu e bolnav. Eu n-am văzut pân-atunci. 
A leșinat copilu”. Am venit, i-am spus Crez, Tatăl Nostru... 
nimica. P-ormă tot aşa, rău. N-am ştiut, nu ne-am dat 
seama. Parcă-i deocheat, că nu ştiu ce... La trei săptămâni 
copilu” iar a-nceput. Să ştia de dimineaţă: ba i-e foame, ba 
i-e sete, ba plângea, ba nu ştiu ce, ba mamă. Măi, Gicule, 
ce-i facem la băiat? Şi când l-am lăsat acolo pă pat, voiam 
să mâncăm oleacă, zic să-l iau şi să plec cu el iar la spital. 
Unde stăteam în casă, că-i în spital! 

Când ne-am uitat la el, ii dádusem o ráticá. Îi ieşise la 
closti o ráticá şi-i dádusem să se joace cu ea. Rática era 
pă plapumă şi el îşi făcea canonu”. Si-atunci a zis ta-su, 
femeie, ce-i de boala copilului nostru ? Şi de-acolo de la 
spital aşa, ne-o dat o foaie. Dacă moare, răspund de el, să-i 
dau mâncare aşa, să-i dau așa, să-i dau pă dincolo, că-i 
bolnav, s-avem grijă de el. Şi dacă l-am văzut aşa am plecat 
cu el la doctorul Baba. Si-am stat o lună de zile internată 
la contagiosi cu el. Şi s-a facut bine, adică nu că s-a făcut 
bine, era trecut de treaba asta. Tinea două ore, ş-acolea 
nu te cunoştea pân-a doua zi dimineaţă, n-aveai ce vorbi 
cu el. Avea limba albă-n gură. Si m-am dus la doctoru' 
Baba, m-a ţinut o lună de zile, până domnul doctor, l-am 


Stânga:: 
Dobra Popa, satul Bozioru 


Dreapta: 
Localnică din Mânzălești 


auzit într-o zi... Nu-mi dădea voie să ies 
de-acolo, nici Gicu nu venea la mine cu 
mâncare, nimeni. Stăteam acolo. 

Ş-am auzit pă domnu” doctor, mata esti 
cu báiatu' ăla, care-i de-acolo ? N-a fost 
şi pan’ Báicoi ? Da, domnu” doctor, zic, 
a fost. Mai, fată, uite-aşa şi uite-aşa, mă, 
este empelepsie, mă. Noi n-avem ce-i 
face la boala asta. Mereti pan’ babe, pa 
unde te pricepi si du-te cu copilu’, ca te- 
mbolnavesti. Ca nu vedeti ce tine saraca 
la el, zice, si te-mbolnavesti si dumneata 
aici. Si mi l-a dat, m-a dat afară din 
spital de-acolo, ne-a făcut ieşirea. 

Omu: stia că má duc. Bani n-aveam, am 
venit la autogară, am cunoscut o femeie, 
i-am cerut bani, că era de-aici de la noi. 
Bre, tata Marghioala, te rog frumos dă și 
mie bani de autobuz, că eu am ieşit din 
spital. Gicu nu ştie, nu mi-a lăsat bani, 
şi-acasă ti-i dau. Mi-a dat femeia bani, 
am venit acasă. 

Şi cum v-am spus, m-a chemat o femeie 
care s-a mutat. A fost a ei casa. Şi mă 


duc până la ea. Şi mi-a zis aşa, cumătră, 
pune să caute un cap de barză, zice, 
acolo, ca să-i facă așa. 

Ş-am coborât pă la alt moş devale, şi 
moşu” stătea pă o iarbă aşa. Şi-mi zice 
moşu, ăăă, dumneata esti fata lu” Ionică, 
zice. Ei, tată - mă cunoştea mosu’ da’ 
eu dac-am plecat din Chiorei... Bre, 
tăticule, bre, ăsta-i băiatul Marietei, 
care-a murit, c-a rămas de-o oră, bre. Nu 
vrei matale, mosule ? Am auzit şi ştiu, cá 
faci... Nu vrei ? Fie-ti milă de mâna asta 
de carne. Mă, tată, mâine seară la ora 12 
să vii, noaptea, la mine. Să-i faci un rând 
de háinute noi. Pijamalute i-am facut. 
Şi să-i faci şosete, chilotei, pantalonasi, 
aşa, caciulita, să-i faci de toate noi şi să 
vii la mine, mă, tată. 

Eu am venit acasă, astăzi, cum mi-a zis 
mosu’, şi-a doua zi noapte, să má duc la 
el. Azi nu i-am mai spus lv al mare, cá 
era ş-ăla mititel, că dacă-i spun, baiatu’... 
Mi-era frică. Tac-su era la câmp la cules, 
la porumb. M-am uitat la ceas si am 

văzut că era 10 și ceva, 11, 10 jumate. 

Până urcam eu p-aici pă coaste... Eu nu prea cunoşteam 
nici eu. L-am învelit p-ala mare. Şi ăla micu” ? Ce ştia, bre 
? I-am zis, hai să mergem departe, la tataia, batranu’, să ne 
facă bine, mamaie, hai să mergem. L-am îmbrăcat si-am 
plecat cu el în braţe. Zbura câte-o păsărică. Şi putea să 
iasă şi-un lup înainte, putea sa iasă orice. Şi zbura câte-o 
păsărică, sărea copilu'. Nu, mamaie, că-i păsărica lui 
Dumnezeu, păsărelele care le-a lăsat Dumnezeu p-aici. 

Şi ne-am dus. Când am strigat dintr-o muchie d-acolo, 
măi, Florico ! Am strigat-o pă fi-sa, că mosu’ n-aude. A 
sărit câinii, a venit câinii la mine. A venit Florica, asta, fata 
mosului la mine. 

Cand ne-a vazut mosu a zis, ma, tata, ai venit, da’ nu pot 
să-ţi fac nimic. De ce, bre, moşule ? Nu pot, mă, tată, cá 
mie-mi trebuie o cameră curată. Si fie-sa făcea, ridica o 
casă. Mă, tăticule, mergi în camera asta, bre. Nu, tată, că 
nu ştiu eu oamenii ăia cum era. Te duci acasă şi varuiesti 
o cameră. 

Când am venit aicea nu era nimic. Murise şi ea săraca. 
N-am găsit nimica, până mi-am adus şi eu. Şi te duci acasă 
şi văruieşti o cameră şi-i dai cu pământ curat şi laşi acolo. 
Că viu eu, mă, tată. Mâine faci camera şi poimâine viu eu 
la tine. Şi-am venit şi-am văruit cu var. Era văruit. Am 
tras iar o văruială bună, o lipeală. 

Şi-a venit mosu’. A doua zi a venit mosu’. Când a venit 
mosu'... mă, tată, dacă e să facă, cu puterea lui Dumnezeu, 
mă, tata... Că eu l-am şi-mpărtăşit, şi nu trebuia împărtăşit. 
Şi mi-a zis femeile că, mă iertati, că să-l bag pă sub fustă, să 
zic, de-aicea a ieşit, de-aicea te leapăd... Dacă nu-l făcusem 
eu, n-am... $i el să scotea şi să zbătea și să zbătea. Îl luam 
aşa infasurat şi fugeam să fug cu el, la popă, pă undeva. 
Şi pă drum, când mă uitam la el își revenea şi să uita 
cu ochişorii-n ochii mei şi era plin de lácrimi. Acuma-i 
povestesc. Şi tine sáracu' la mine, da’ ce să mai zicem... 
Şi-a venit mosu’. Când a venit mosu’... Hai, tată, asta-i 
camera. Aveam 2 metri de pânză albă. L-a-ntins pă pat 
frumos, i-a pus manutele pe piept. Când l-am văzut si- 
aga... Şi i-a pus mánutele pă piept, i-a pus pânza aia pa 
ochi şi-a-nceput mosu’ să descânte cu o mătură, cu o 
oală fără sită, îmbrăcat cu hainele alea noi. Şi mi l-a mai 
boscorodit mosu'... Bre, moşule, zi tare s-aud şi eu, poate 
s-o mai întâmpla ceva ! Tată, fură, că io nu... Nu ai leac 


Stânga:: 
Tanti Stana în biserica 
din satul Mărculești 


Dreapta: 
Chira Florescu din 
comuna Odăile 


dacă te-nvat. După ce-a terminat moşu 
cu boscoroditu’, hai, ia-l în brațe. 

Acolo unde am eu gáletile cu apă era o 
gaură mare. Că casa asta era dărăpănată 
rău de unde-am luat-o... Aicea ţinea 
oile, aicea vaca. Ştiţi cât am muncit eu la 
ea ? Acu' nu mai pot. 

Şi mi l-a dat p-acolo. Mi-l dădea pă usa, 
mosu mi-l băga pă gaură. Dă 9 ori. Pa 
urmă afară aveam nişte tarusi bătuți. 
Unu: aicea, unu: aicea, ţi-a făcut o plită, 
aşa, de tineam la porc afară. Făceam foc 
afară. Mi l-a dat şi p-acolo. Şi-aveam 
un cireş aici de făcea ciresele galbene, 
frumoase. Era cu doi craci, asa. Tata, 
ia toporu' si dá-i cát poti între cracii 
ăştia, aicea, pan’ s-o dezbina. Am dat. 
Tată, zice, dacă timp de 3 săptămâni se 
vindecă ciresu’, băiatu-i salvat, dacă nu, 
n-am ce-i face, tată. Da’ hainele astea le 
duci la o raspânte şi le pui, le-ngropi la 
un maces, un mărăcine. Şi astea, oala si 
mătura asta le-arunci la niște răspântii, 
aşa. Si-aga am făcut. 

Şi s-apropia să vie timpul să cază iar 
copchilu”. Şi má uitam şi la el, şi ma 


uitam si la cireş. Mergeam la cireş în 
fiecare zi şi mă uitam. Ziceai că-l coase 
cineva ciresu’. 

Şi când a venit ziua aia, ca să cază 
copilu”, cireşu” era aproape pă vindecate. 
Ziua ca să cază copilu... Că dimineața 
eu ştiam. Nu-i intrai în voie cu nimic. 
Ori i-e foame, ori i-e sete, ori arunca 
tot, până la ora unu. La unu făcea odată, 
hhh !, şi cădea. Copilu' meu se juca, 
se juca copilu. Si mamă vreau apă şi 
mamă mi-e sete ! Şi bucuria mea ! Şi 
mulțumesc lui Dumnezeu şi lu” Maica 
Domnului şi Sfânta Vinere de astăzi, că 
nici în ziua de azi copilu’ meu nu mai 
are nimic. 

Da el din tataie nu l-a scos pă omu' 
ăla. Şi-am vrut să-i plătesc şi nu mi-a 
luat. Nici un leu nu mi-a luat, decât ce 
i-am cumpărat, o cămaşă, o pereche de 
indispensabili, ce i-am putut eu să-i iau 
şi i-am dat, că n-a vrut să-mi ia. Şi el, 
tataie ! Era bătrân moşu”. A venit odată 
pă devale şi-a căzut acolo la ulucu ăla, 
şi-a-nceput copilu’ să tipe. Hai, mamă, 
c-a căzut tataie, hai, mamă, că moare 

tataia. Şi l-am luat de-acolo. 


L-am pus şi la pomelnic, că mi-a făcut 
copilu” bine. 
Si-asta-i toată povestea mea... 


DESCÂNTECE 


Descântece strânse de doamna profesoară 
Cecilia Petrescu, din Mânzălești 


De şarpe (1) - se descântă cu 9 nuiele de 
alun în apă neîncepută 

Lostrita, lostrita 

Pasare pestrita 

Piatra gurguiata 

Fată paloşancă 

Apă bea, şarpele moare. 


De șarpe (2)- se descântă cu 9 nuiele de 
alun în apă neîncepută 

Codău 

Nătărău 

Ce stai trist şi amărât ? 

Cum să nu fiu trist şi amărât dacă am 
muşcat pe ...... 


.... să rămână curat şi luminat, ca argintul 
strecurat, precum Maica Precistă l-a 
lăsat. 

(culese de Roxana Petrescu, 8 ani, de la 
Ileana Matei, 72 de ani, Mânzălești) 


Descântec de brâncă 

Brânca brâncelor, 

Muma câinilor 

Şi-a păgânilor, 

Fugi din fata omului, 

Din obrazul voinicului 

Că te-mpung 

Că te-ntep 

Că te ard cu piatra iadului 

Du-te-n coada mărilor 

În capul balenelor. 

Descântecul de la mine, leacul de la 
Dumnezeu. 

(cules de Lidia Oprea, 10 ani, de la Ioana 
Mirică, 70 de ani, Mânzălești) 


Descântec de dalac (bubă neagră) 
Am plecat azi 
Pe cale, pe cărare 


Stânga: 
Localnică din Odăile 


Dreapta: 
Neculai Filip din 
Mărculești 


M-am întâlnit cu dalacu-n cale. 

A plecat dalacu' si dălăcioaie 

La vânat să vâneze: 

Vaca cu vițel negru n-a găsit. 

Iapa cu mânz negru n-a găsit. 

Ciută cu pui negri n-a găsit. 

Curcă cu pui negri n-a găsit. 

A plecat dalacu' si dálácioaie 

De la..... (se spune numele de botez al celui descántat) 
Cum se răspândesc babele si unchesii de la târg, 
Cum se ráspándesc oamenii si femeile de la bisericá, 
Fetele si flácáii de la horá, 

Asa să se răspândească dalacu” 

Să rămână ......... curat, luminat, 

Cum Maica Domnului l-a lăsat. 

(cules de Ciprian Rusu, 7 ani, de la Steluţa Pruteanu, 68 
de ani, Mânzălești) 


OBICEIURI DIN ŢINUTUL BUZĂULUI 


Obiceiurile legate de momentele cheie din viata omului 
(naştere, nuntă, înmormântare) sunt bogate şi variate, 
diferenţele de la o zonă la alta putând fi foarte mari. 
Vom prezenta unul dintre ele aşa cum se întâmplă în 
Ținutul Buzăului. 


Casuta de pomană 

Pomenile, „ofrande aduse mortului si niciodată lui 
Dumnezeu” (Marianne Mesnil, Anthropologie de 
la Mort), sunt dese in primul an dupa deces, iar 
apoi se raresc, făcându-se pomenire doar la an. „La 
înmormântare se trece peste groapă o găleată cu apă, 
mâncare, toale (pături, macate, nu haine) si un animal. 
Se trece o oaie - albă, da’ dacă n-are, dă si neagră sau 
dă o găină. Nu se dă capră, că-i jumate drac. Pomeni 
se fac la 3 zile, la 6 săptămâni, la 3 luni, la 6 luni, la 9 
luni si la 1 an.” (femei din satul Muscelu Cărămănesc, 
comuna Colti) „La un an, atuncea-i mai mare. Că atunci 
e terminarea.” (femeie din Valea Salciei) „Cică până la 7 
ani să-i faci pomenile. Pan’ la 7 ani pă fiecare an când a 
murit el atuncea să-i faci pomană. La 7 ani, scrie în cărți 
că la 7 ani el îşi ia sufletu şi pleacă, cică nu mai... Nu mai 
e." (tanti Rica Lopata, Chilii). 

Pomana presupune slujba la biserică sau la cimitir, 
oferirea unei mese şi a unor obiecte. Lucrurile sunt 
menite să ajute un om nevolaş si, prin medierea lui, 
să ajungă pe lumea cealaltă, la cel pomenit. „Se cam 
orientează ş-ăsta să fie mai necăjit sau să fie tineri care-și 
construiesc casă și nu au, să folosească, să se folosească de 
ele. Se pun într-o cameră, nu acolo unde se face pomana, 
da’ într-o cameră separat, vine preotu’, le slujeşte. Ii 
spui lu’ respectivu’, astea pe lumea asta sunt ale tale, pe 
lumea cealaltă sunt a lu’... cel de care-i dat.” (dna Pavel, 
originara din Nehoiu, cu sotul din Scortoasa, locuind 
în prezent in Buzău) „Trebe să fie completă. Să treci pe 
lumea ailaltă să fie toate-acolo. Să ai de toate-acolo.” 
(tanti Rica Lopată, Chilii) 

Ce se dă de pomană ? Un răspuns simplu ar fi „tot ce 
trebe la un om" (tanti Rica Lopată, Chilii). 

„Să pune pă mort icoană. Pă mort, deasupra aci, să pune 
icoana și când îl îngroapă, atuncea când îl duce la groapă, 
ia icoana ş-o dă la cineva din rude di pomană. 

La înmormântare se mai dă o oaie. Cine are. Când pleca 
cu el de-acasă, dá peste coşciug si peste căruţă o oaie. Da, 
peste cosciug, şi coşciugul este pus în căruță. Si-acolea 
dă oaia, masa, hainele... (...) Másutá așa-mică, o dau 
peste mort acolo, cu mâncare, cu tot felul de mâncare 
ce pregüteşti la mort. Cu farfurii pă ea, cu tot ce trebe. 
Sticle, băutură, ce-ai pregătit. Cana si găleata, să dă cana 
aparte si cu găleata. Da’ nu le pui pă masă. Aparte. Să dă 
o pătură, să dă o pernă, un macat... Tot aparte. Adecă 
perna, macatw’ le dai împreună la cineva.” (tanti Rica 
Lopată, Chilii) 

„Și mai nou se dă la patruzeci de zile îmbrăcăminte. De 
la şosetd, chilot si până la costum de haine. După puterile 
fiecăruia. Înainte dădeai ce a avut mortu’, acuma trebuie 
să cumperi totu’ nou, că n-ai cum. Ce-a avut mortu' sunt 
demodate. Într-o cámárutá se dă: pat, masă cu de toate- 
acolo, îmbrăcăminte.” (dna Pavel, Buzău) 

Lumea tradiţională nu trebuie privită ca un loc în care 
lucrurile nu se schimbă. Dimpotrivă, dinamica este 
mare, chiar şi în ceea ce priveşte tradițiile. De exemplu, 
pomenile sunt mai dese („Alea de 3 luni si de 9 luni nu 
se făceau înainte.” - femeie din Muscelu Cărămănesc, 
comuna Colti) si, pe de alta parte, se fac si pomeni din 


Stânga: 
Poartă din comuna Colti 


Dreapta: 
Casa tradițională din 
comuna Bozioru 


timpul vieţii. Fie de teamă că nu va avea 
cine să se ocupe de toate aceste lucruri 
din cauza plecării copiilor la oras, fie 
văzând la alţii, oamenii se ocupă din 
timpul vieţii de toate aceste lucruri. 

»- S-a pomenit să dea careva din timpul 
vieții ? 

- Da’ noi n-am dat dormeză de pomană 
?Am dat dormeză, plapomá, am făcut eu 
cu mâna mea cinci plápumi. Ş-am luat 
o dormeză si nu mi-a convenit mie așa 
tare de ea. Si zic, io o dau de pomană. Si 
el zice, treaba ta, dacă ai pregătit, dă-o. 
Am avut o lenjerie, am plapomă, am 
perne, am toate alea, haide, o dăm de 
pomană. Acw ce zice o soră a mea... (...) 
Cică zice, dă-mi-o mie că t-o plătesc eu, 
c-am avut o canapea ş-a luat-o büiatu”. 
Zice că ţi-o plătesc eu. (...) S-am dat-o de 
pomană la sora. Am zis că cine ştie...” 
(tanti Rica Lopată, comuna Chiliile). 
„Au construit amândoi în timpu' ăla si 
au dat-o pentru amândoi. Au luat pat 
d-ăl mare, dormeză de-asta... S-au dat la 
o nepoată a lor, din valea Buzăului acia. 

A făcut astea tot, pomana asta de vii.’ 
(tanti Elena Casaru, comuna Bisoca) 
Oamenii remarcă o amplificare a 
numărului şi valorii obiectelor date 
pomaná., Ce-amvăzutcă s-a modernizat, 
aşa, cu pominetii. Deci initial, asa, ştiu 
că se dădeau nouă pomineti, deci batiste. 
Și, bine, când eram eu copil, nici batiste 
nu existau, se făceau din pânză albă, 
aşa, cát o batistă, cu lumânare şi bánut. 
Dar acuma, na, lumea a evoluat si multi 
nici batiste nu mai dau, dau prosopele-n 
loc de batiste. Și dau la toată lumea din 
biserică, că aşa-i urât, unu” să primească, 
unu” să nu primească.” (dna Pavel) 

Tot în această dinamică poate fi inclus 
un obicei remarcabil întâlnit în zona 
Buzăului şi în zone limitrofe, cel al 
casutei de pomană. Este vorba de o 
construcție care are cam 2 pe 2 metri, 
făcută fie din lemn, fie din cuverturi, 
pături, covoare prinse pe pari. În cazul 
construcției de lemn, după masa de 
pomană ea este demontată, transportată 
cu căruța sau într-alt fel şi remontata in 

curtea celui care a primit-o, fiind folosită 
drept bucătărioară de vară. Există şi 
varianta în care pereţii se construiesc din 
PFL, iar materialul este folosit ulterior 
pentru altceva în gospodărie, deci fără să 
se păstreze forma de căsuţă. 

„Mai pune si face si din scândură. De 
exemplu, noi am făcut din scândură (...) 
Deci scândură așa, învelit, cu carton 
deasupra, tot... Asa, cu ușă închisă, cu 
geamuri... Cu toate. Ș-a luat-o cu totu, da’ 
a desfăcut pereții asa s-a montat-o acasă. 
O are g-acuma. (...) E ca o bucătărioară, 
aşa o foloseşte omur...” (tanti Geta Popa, 
comuna Bisoca) 

„Să făcea si-nainte de Revoluţie. Să 
dădeau pat, masă, da’ fără acoperământ. 
Da’ mai încoace să făcea din astea, 
cuverturi, macaturi, preşuri, ce-aveau 
bătrânii, vorba aia. Da’ tot formă di 
cüsutd-aşa. Bătea patru uluci aşa, punea 
si deasupra, ca să fie tot căsuță. Cuverturi, 
ce mai aveau, care ce aveau în casă. Să 

făcea tot formă di căsuţă. Cum ar fi aicea 
tot pătură, în spate tot pătură, în lateral, 
una-n fata, acoperit tot cu pături...” (tanti 
Elena Casaru, comuna Bisoca) 

İnğuntru se pune „tot ce-i trebuie la un om 
să-l găzduiască acolo” (tanti Geta Popa, 
comuna Bisoca): pat cu saltea, plapumă, 
pernă, cuverturi, asternuturi, masă cu 
scaun, vase, farfurii cu mâncare (cu ceea 
ce se dă la masă), tacâmuri, pahare, cană, 
icoană cu ştergar cusut, găleată, mătură, 
prosop, haine. Inventarul variază, dar 
este cuprinzător. 

„Așa, ce-ar avea omu într-o cameră. 
I-a pus şi de-ale ei acolo ce-a avut. Vase, 
oale, lighenus... Si di spălat pe picioare, 
si di curat... Se dă de-astea care... Care si 
cum mai au şi cum mai pot... Aşa se dau.” 
(tanti Elena Casaru, Bisoca) 

Tata, de exemplu, ce haine se pot da. 

» [Se da] barbat la barbat si femeie la 
femeie. Dacă moare un bărbat, se dă la 
bărbat. La ginere-meu i-a luat blugi, i-a 

Stânga: 
Bucătărie din Brătileşti 


Dreapta: 
Interior de casă din 
Odăile 


luat... I-a dat ce-a mai avut pe acolo, da i-a luat şi blugi. Cá 
el e tânăr. (...) I-a luat și pantofi... I-a luat ş-in picioare... 
Pe măsura lui. Pantaloni, astea... Ş-incolo... Un sacou, ceva 
de-a lui... Un rând de haine.” (tanti Elena Casaru, Bisoca) 
Casuta poate fi dată de pomană si după moartea omului, 
şi de viu. 

əla, un vecin acia, cât a trăit a făcut căsuţă din asta şi a 
dat de pomană, si pentru el, si pentru ea. Și când a muri, o 
găsește acolo.” (tanti Geta Popa, comuna Bisoca) 

De asemenea, poate fi o construcţie nouă sau una deja 
folosită. 

„Tatăl mieu ne-a spus el dinainte să moară. Că acolo nu 
mai rămânea, în casa lui nu mai rămânea niminea. Si ne-a 
zis... Avea o bucătărie... Adica bucătărie ziceam, căsuţa 
lui. Avea una ca aia, am dat-o pentru el, cum îi aia colea, 
i-am dat-o unui nepot si a zis când o muri şi mama, să 
düm cásuta care-o are el. (...) Cásuta în care-a stat s-o dam 
di pomană lu” cumnatá-mea." (tanti Geta Popa, comuna 
Bisoca) 

Dinamica despre care vorbeam se manifestă și în 
momentul ales pentru a da de pomană căsuţa. Acum 
20-30 de ani era obligatoriu ca ea să fie dată la un an 
(informaţie de la dra Doina Ciobanu, Muzeul Judeţean 
Buzău) şi aceeași situaţie apare in zona Chiliile - „la un an 
numa... Că cică zice c-atuncea pleacă mortu’ de-acasă şi 

să plece cu de toate.” (tanti Rica Lopată, 
Chiliile). În schimb, în zona Bisocăi 
există o preferință pentru pomana de 6 
săptămâni, fără a fi însă obligatorie. 

„Se dă la 40 de zile. Cine n-a putut să 
pregătească la 40 de zile, o da si la un 
an.” (tanti Geta Popa, Bisoca) 

„Alţii la 40, alții si la juma de an, şi la 
an... Fiecare cum a putut. La táticu' la 
40 de zile a dat-o.” (tanti Elena Casaru, 
Bisoca) 

În Beceni sau în Valea Salciei, nu există 
o pomană privilegiată pentru oferirea 
cásutei, se poate da oricând, „chiar si la 
doi ani” (femeie din Valea Salciei). 

În comunele în care obiceiul nu este 


generalizat, se face legătura între 
bunăstarea celui care organizează 
pomana şi căsuţă. „Dacă te tine 
buzunaru, faci şi pereți”. (Nuta 


Ungureanu, Izvorul Dulce, Beceni) 
Orice obicei are niste reguli care pot 
fi transgresate. Desi pomana se da in 
general unui om strain de familie, acum 
se poate da si unei rude. 


„De la un timp de-acu se mai dă sila rude. 
Înainte nu prea se dădea, zic eu, da’ acu 
se mai da si la rude, ca e timpurile astea 
asa...” (tanti Elena Căşaru, Bisoca) 
Chiar daca exista regula de a da de 
pomană căsuţa unui bărbat când se 
pomeneşte un bărbat şi unei femei când 
a murit o femeie, există modalităţi de a o 
ocoli atunci când se doreşte ca pomana 
să fie dată unei persoane de sex diferit. 
»[Cásuta] e de la părinții mei. Ta dat la 
un ginere-al meu. A zis că n-avem așa, 
că io-s văduvă. N-aveam nicio leacá de 
bucătărioară. A zis că el e rudă mai de 
departe, si i-a dat-o lui de pomană. 

Ei stau la Buzău, ginerele meu. S-a 
adus-o aci, la mine.” (tanti Elena Căşaru, 
Bisoca). 

Obiceiul pare a fi prezent în mod extins 
în toate satele comunei Bisoca, în zona 
Chilii, în zona de câmpie a județului 
Buzău (Mărgăriteşti şi nu numai), dar şi 
în zona Focşani şi în satele din Prahova 
de la granița cu județul Buzău. 


əv 

Stânga: 
Localnici din comuna 
Colti 


Dreapta: 
Copil din comuna 
Lopatari 


De asemenea, apare ocazional in satele de pe Valea 
Slănicului. In comuna Vintilă Voda este un fenomen 
recent. „Am văzut cá tanti Valica a făcut acu' cu pături 
în jurul camerei de pomană, da’ nu ştiu unde o fi văzut ea 
așa.” (Elena Floroiu, Vintilă Vodă) 

„În partea Focșaniului se imprejmuieste, se face ca un 
cort cu pături. Înainte se făceau cu rogojini, acum se fac 
cu pături. În zona Focşaniului — am fina de-acolo şi-am 
văzut c-aşa se face.” (dna Pavel, Buzáu).Pe valea Balanesei 
nu se dă nicăieri căsuță de pomană, dupa spusele 
preotului Grigore Florin din Odăile, care a parcurs toate 
satele când a mai ţinut locul altor preoţi, însă a întâlnit 
obiceiul în zona Vrancei. Se practică totuşi un obicei 
care ar putea fi considerat hibrid. Dna Zenovia Damian, 
din Odăile, spune că la 40 de zile se dă „ca o cameră”. Nu 
se face o construcţie, dar uneori se improvizează lângă 
zidul casei o cameră. Se prinde pe perete un covor sau o 
carpetă şi se amenajează în jur camera cu tot ce trebuie 
- pat, masă, scaune, covor, găleată, farfurie, haine. Totul 
se face în curtea mortului şi se dă de pomană unui tînăr 
nevoias, persoană străină de familie. 

Chiar şi după mutarea la oras, unii oameni rămân legati 
de acest obicei. În Brasov am întâlnit un caz extrem, al 
unei femei născute in zona Buzăului care şi-a vândut 
apartamentul şi s-a mutat într-unul mai mic doar pentru 
a putea da căsuţa de pomană pentru soţul ei, mort pe 
neașteptate. 

Iar credinţa aceasta este întărită de poveştile celor care 
au intrat în legătură cu morţii, fie că aceştia le-au vorbit 
în vis, fie că ei au ajuns foarte aproape de lumea cealaltă 
şi s-au întors totuși. O femeie spune istoria mamei 
sale, care a stat câteva zile în comă şi, când şi-a revenit, 
a povestit cum s-a întâlnit cu multi morti şi dintre 
neamuri, şi din sat, „iar unii aveau căsuţă, si alții nu” 
(dna Ferent, Bisoca). 

POVESTEA LUI NEA NECULAI CHIRU SIA 
COMUNEI COLTI 


Neculai Chiru, agricultor, fost tâmplar 

Anica Chiru, soţia lui, a lucrat la C.A.P. 

N: Eu sunt fecior de femeie văduvă. Tatăl meu a murit la 
război în 1941 şi eu, când a murit el, aveam unsprezece ani. 
S-am fost báiatu' care mai aveam încă cinci frati. Eram şase: 
trei fete si trei băieți. Aşa. Şi, mă rog, am început să... Aveam 
şi niţel pământ, aşa, şi aveam căruţă cu boi. Ne-am străduit 
să avem căruţă cu boi si d-aia, cum vă spui, plecam d-aici - 
nu numai noi, era o coloană de zece, douáspe, cinşpe căruţe. 
Caruti din alea, dac-ati văzut în filme, cu acoperiş cu... 

A: Coviltir... 

N: Prelată pă ea. A, da. 

Şi plecam d-aicea, plecam vinerea şi soseam săptămâna 
viitoare marti acolo. Sau dacă plecam lunea soseam vineri. 
Făcea cinci zile pă drum. Domne, si nu era rău! Nu să văita 
lumea. Eu să zic că parcă mai tare să vaită acum. 

Atuncea, ştiţi cum, erau fete, uite-aşa puneau p-aicea flori 
şi cântau pă lângă caruti. Mergeam zece kilometri, dejuga, 
mânca lumea, să odihnea vitele, mânca şi ele. După aia iar 
mai plecau zece kilometri. Dejugătoare, da, da, da, era unde 
toată lumea oprea acolo care călătorea. Ca să vi le spun aşa, 
era ... Plecam d-aici: Pătârlage, Cislău, Vipereşti, Cândești, 
Buzău, Tintesti, Aldeşti, Pogoanele, Ciocile, Putu Ioanii 
- trecea p-acolo un put care era în jumatea câmpului; pe 
cámpu' ăla mergeai douaj’ de kilometri şi nu era nicio casă 
- aşa, la Ciocile, Murgeanca, Bardesti, Murgeanca si acolo. 
Vreo opt, zece dejugători. Şi ne duceam acolo unde aveam 
pamantu’. 

Era sate p-acolo-şa. Şi ne gásisem un om care să ne primească 
si pa noi. Si stateam acolo, la el. Acolo dormeam, asa, acolo 
duceam nutretu’, acolo duceam la oamenii ăia, că trăiam in 
bună impácare cu ei, duceam o ţuică, ne veseleam toti. 

Şi ne duceam aşa: primăvara aram. Aram, semănam. De- 
acolea ne duceam la prásit. Ne duceam când să prasaste 


Stânga: Plante si animale din comuna Colti 


Dreapta: Peisaj din comuna Colti 


prima dată şi nu vineam acasă. Stăteam 
de praseam ş-a doua oară. Adică sa face 
două prăşituri, dac-ati aflat dă la părinţii 
dumneavoastră. D-acolea vineam acasă 
şi toamna ne duceam la cules. Si culegea 
fieş'care bucata lui de pământ. Aveam 
acolo porumbare, adică unde puneam 
porumbu’, îl curátam de foi. S-acolo 
l-aveam. Nutret pentru vite. Când ne 
duceam primăvara următoare, anu 
următor avea nutreţ pentru vite. 

Eu, că eram tânăr p-atunci, mă duceam 
la hor-acolo. A fost cât p-aci, aşa, ca să 
rămân acolo, să nu mai viu aici. Da’ 
maică-mea zâce, haa, da’ păi cum, eu ce 
fac cu copiii ăştia, cum mă descurc cu ei 
? Nu, stai aicea, mamă 1 

Mi-a făcut casă. Am avut casă di la deal, 
aşa, cum să vede terenu-ăla, pământu- 
ăla. Acolo-am avut casă până să mă 
căsătoresc. Înainte "cea că când să te 
căsătoreşti să ai casă, să ai unde duce 
nevasta. Siam făcut cas-acolo şi toţi copiii 
mei îs născuţi acolo. Aveam grajd - aci a 
fost, era grajd mai încoace. Şi ce m-am 


gândit eu ? Ia stai, dom’ne. Începuse 
ăştia mai pricopsiti ai comunii să facă 
cărămidă, să facă case din cărămide. Că 
la noi să făcea așa, cu pământ. Şi ne-am 
făcut cărămidă şi ne-am făcut şi casa. Şi 
de-atunci trăiesc acia. 

Am fost al treilea care-am avut televizor 
în sat. În comună. Primw a avut 
secretaru’, al doilea frate-miu, al treilea 
eu. Lumină electrică tot la fel, am fost 
printre primii. Era o uzin-aicea, că nu 
era curent continuu ca acuma. 

Şİ m-am căsătorit în cinzáci şi şapte. Am 
patru băieţi. Să trăiască la toată lumea 
ş-ai mei ! Şi acuma a sosit batranetea. 
Da. 

Am - născut în douăş'opt - sapte's nouă 
de ani. De profesie sunt şi agricultor si 
crescător de vite, că v-am spus că am 
două vaci. Şi am practicat şi meseria de 
tâmplar. Am fost - hai să zic, că poate 
mă laud - cel mai bun tâmplar din 
comună. 

Era odată, când am început eu să lucrez 
tâmplărie. A trecut un convoi de căruțe. 

P-atunci era colectivu'. Şi când au auzit vâjâit - că nu 
să pomenise pă la noi - , au oprit căruţa, ia să vedem. 
Ia uite, bagă scândura si o taie la circular si o trage la 
rindea ! Să mira lumea. Pă urmă a văzut. Adică atunci 
era ceva deosebit. Că noi trăgeam cu rindeaua manual. 
Muncă grea. 

Si cum vá spusei — a trecut timpu: si a sosit batranetea. 
Acum ne ocupăm cu ce putem. Cu o vită, cu nu știu 
ce, cá nu poti să stai să nu faci nimic. Păi, ce, dacă esti 
pensionar să stai aşa, am pensie, am fost salariat ? 1 Am 
fost tâmplar la fabrica Nehoiu, fabrică de cherestea, 
adică o fabrică printre primele din tara. Debita material 
bun, nu asa. Cara cu trenu’ din ea. Aducea cu trenu-n ea 
şi tot cu trenu' lua. Da. Am igit la pensie, am igit acasă. 
Acuma, cum v-am spus. Uite, vreau să-mi pregătesc o 
coporâie. Nevasta zâce, ce faci, mă, cu-atâtea coase ? Să 
aibă dintr-ales, dom'ne, aga, să fie acolea. E ! 

Am mai fácut la oameni. Uite, careva aga care cred cá 
ag avea nevoie de el, hai sá-i fac o coporáie. Coporáie de 
coasă, da, aşa-i zâce la bátu' la care pui coasa. 

De bază eu am făcut tâmplărie: usi, ferestre. Dispensaru' 
de-aicea, toată tâmplăria dispensarului a trecut prin 
mâinile mele. Adică eu lucram la fabrică. Şi zâce, uite, 
măi, nea Chirule, facem tâmplărie la dispensaru' de la 
dumneavoastră. Da, domne. Si toată treaba-i trecută 
prin mâinile mele. V-am spus, am fost un bun tâmplar. 
Caruta mea-i făcută de mine. Mai putin roatele-alea. 
Spitele-alea care-s băgate - de mine, butucii ăia unde să 
pune şi să formează roata - de mine-s făcute. Numai cá 
le-am dus la o rudă de-a mea, un cuscru al meu. Fierăria, 
fiarile-alea care-am făcut căruța, tot de mine-s făcute, 
dac-ati văzut căruța colea. Si am scule de fierărie, d-ălea 
de suflă-n foc - foale. 

Da. Am făcut. Mi-a fost drag din copilărie să fac ceva, 
să văz ceva cá am făcut cu mâna mea. Nu aşa, să stai de 
lemn Tanase. Am lucrat si lemn si fier. Şi să zidesc - eu 
pot să fac o casă de jos şi până sus. Aproape şi cu sobe 
cu tot. 

Şi soţia a muncit, amândoi. Am carat amândoi. Adică 
piatră n-am carat, am carat cu căruța. Mai era cazu? când 
am mutat piatră di ici colea-sa cu targa, cu soţia. 


[...] 


Localnici din comuna 
Colti 


când mă odihnesc sau mă relaxez oleacă 
să stau pă canapea să privesc totu 
verde. 

b.-İ 
A: Acia e Malu Boştogii. Aşa-i zice la 
pădure acia, a lu” Bostoagá. Mai e Malu 
Ruginoşii cum te duci la Muscel. Samaru 
e mai în spate. Cum îi zice la várfu' asta 
care se vede de-aicea, fără pădure ? 

N: Vârfu Hotilor. Să zice că pă timpuri, 
când jefuiau haiducii, hoţii, aşa ceva, 
acolo stăteau, acolo să duceau. Acolo 
nu putea niminea să-i atace, nu putea 
să-i prinză, n-avea niminea coraju’ să să 
ducă acolo. Şi acolo e un vârf gol, care 
nu creşte păduri pă el. 

A: Malu Ruginosii are apă ruginită. 

N: Adică s-ar zice că în jos, în pământ, 
s-ar putea să fie minereu de fier. 

A: Pă unde curge apa, pietrele-s 
ruginite. 

N: Malu”, asa. 

A: Samaru era odată un lac. Nu ştiu 
dac-o mai fi. 


N: E Vârfu lu Samar. La noi când 


ninge prima dată, ia uite, Samaru-i alb. 
Muntele-ăla. Ninge la Samaru. Uite, este 
zăpadă pă Samaru. Acolo videm prima 
dată zăpadă. De acoalea să lasă mai în 
jos, pă măsură ce sa răcoreşte timpu”. 
A: Şi la Vârfu Zboiu. Zboiu aici vine, la 
Colti, în partea asta. 

N: Ăla-i cel mai înalt, Vârfu Zboiului. 
Da, da, da, din comuná-i cel mai înalt. 
[...] 

A: Înainte, la Colti erau mai multe 
cătune. 

Ne m ai pă 
Calugaritele... 

A: Nu maie sat, nu mai e lume, nu mai 
e lume la Cálugáritele. 

N: ... aşa, şi Coltii... 

A: Coltii de Sus, spun ei acuma... 

N: Şi Poiana. 

A: Ultima e Poiana. Da’ mai sunt sate. 
N: Acuma e ultima. 

A: Acuma. A fost Măgădan şi Lupoaia. 
Lupoaia a fost ultima. Da-i departe. Or 
fi vreo 5-6 km până la Lupoaia? 


Fijăreşti, stânga, 

N: Or fi. Sunt trei văi: Valea Coltilor, 
Valea Alunisului şi Valea Muscelului. 
Deci pă valea asta în sus [Valea Coltilor], 
a fost asa, afară de satu’ nostru: Fijaresti, 
Coltii, Cálugáritele, Linguresti, Poiana, 
Magadan si Lupoaia. 

A: Atatea sate-au fost. 

N: Si din astea a mai rămas, din şapte... 
A: Le-a mai grupat, nu le-a lăsat. 

N: ... a mai rămas aşa: Fijăreşti, Colti, 
Poiana. 

A: Atât, trei. Poiana, acolo nu-s case 
multe, in Poiana. La Coltii de Sus să zice 
că a fost o piatră colturoasa. 

N: A fost o stâncă asa de ascuțită si 
coltorata... 

A: Acolo a fost primw sat, acolo a fost şi 
biserica, la Coltii de Sus. 

N: A fost si biserica si acuma nu maie. 
A: Nu mai e nimic. 

N: Nu mai e nimeni. 

A: Ursu. 

|] 

N: Pa Valea Alunisului este-aga: Valea 
Boului, Stramba si Alunis. 


A: A mai fost Paltinu' si Comarnic, da’ 
le-au desființat. Paltinu tot departe era. 
N: Tar pa Valea Muscelului, în spatele 
lu” Samaru, dincolo, cá acolo-i tot 
sat, acolo-a fost Camboru si Muscelu 
Cărămănesc. 
A: Si Matara. Matara n-au nici lumină, 
n-au... Sunt vreo şapte femei vădane. 
N: La Camboru mai sunt câteva case. 
A: Noi, pe satu’ nostru-i zicea Între 
Sibicii. Am avut şi comună Între Sibicii 
pă vremea lu' Ceauşescu. Şi pă urmă a 
desfiintat-o, i-a zis iar Colti. 
ba] 
N: Alte vremi era-nainte ! Ştiţi poezia ? 
Alte vremi era-nainte. 
Le cunosc cei din morminte. 
Rar putea să-şi vadă lanu' 
Secerat de grâu süteanu”. 
Când era mai plin, mai des, 
Bobu” spicelor pe şes, 
Vuiet aducea-n zbor vantu’, 
Pasi cutremurau pámántu'. 
Si cum lupii sar la oi, 
Asa tábárau pá noi. 


Stânga: 
Fântână cu inscripție 
din comuna Colti 


Dreapta: 
Roti de lemn din Canesti 


E, de-atuncea-s fugiți oamenii ăia p-aicea, pă la Colti, pa 
la Lupoaia. 
Poezia asta-i din cartea de clas-a patra, de cand eram la 
scoala. Cica: 

Si-napoi cand se-ntorceau 

Pe la cuiburi ce găseau ? 

Scrum, taciune-n loc de case 

Iará-n loc de vite, oase. 

Si din vatra daramata 

Şi cenuşa spulberata... 
De-atunci îi lumea asta a noastră p-aicea... 


Mulţumim oamenilor din Ținutul Buzăului care au stat de vorbă cu noi: 
Luminiţa Negoiţă, Nuta Ungureanu (Beceni), Dumitru si Maria Tanase 
(Berca), Tudor Baietelu, dl. Blându, Elena Casaru, Tudor Cojocaru, 
Sorin Cráciunicá si soția, Gheorghe Dinu, Costică Horhocică și soţia, 
Geta Popa (Bisoca), Stefan si Veronica Chițu, dl. Crăciunescu zis 
Arnicioiu, Liliana Duduianu, nea Fane, Costică Mâncu, Ciprian Moise, 
Gheorghe Moise, Dobra Popa, Neculai Radu, dl Serbanescu, Florentin 
Tanase (Bozioru), Doinita Chioreanu, Mihai Chioreanu, Gheorghe 
Dedu și soţia, Ionică Dragoe şi soţia, Stere Gogea, Dan Dumitru 
Lungu, Viorica Manea, Gheorghe Pertea, dl inginer silvic de la primărie 
(Brăeşti), Doina Ciobanu, Laura Conda, Mihai Mâncu, Gheorghe Petcu 
(Buzău), Gică Danita, Elena Dinicioiu, Mirela Lopată, Gică Pascu, Ion 
Pruná (Cánesti), Elena şi Gică Borcáias, Elena si Petrişor Jilavu, Vasile 
Filipescu-Tanase, Săndica Leu-Dobre, Rica Lopată, Valerică Popa, 
Dorel Uta (Chiliile), tanti Anişoara, Neculai si Anica Chiru, Ioana şi 
Toader Dumitrescu, Stefan Dumitrescu, Leonora Gavrila, Dumitru si 
Viorica Nica, Gheorghita Popa, Ilie Stan, Ion Untea, Ion Vintea (Colti), 
Neculai si Stana Filip, lon Panaite, Gheorghe Stoica (Cozieni), Viorel 
Banica, Viorel Cristescu, Andreea Dieaconu, Pr. Sandu Dieaconu 

si sotia, Vasile Lefter, Emilia Panaiete, Ion si Sanda Zota (Lopatari), 
Valeriu Besliu, Vasile Cârlig, Ovidiu Iamandei si soţia, Cecilia Petrescu 
(Mânzălești), Ion şi Zenobia Damian, Chira Florescu, Pr. Grigore Florin 
(Odăile), Pr. Andrei, Ionel Danciu, Costică Drágoiu, Mircea Nicu, 
Maftei Prahoveanu, Ion Strezoiu (Sărulești), tanti Cornelia, Dumitru 
Pavel şi nora, Vasile Pistinie, Dumitru Roșu şi soţia, Sandu Sfinteş 
(Scortoasa), Niculina Gavrilă, Gheorghe Ghizuroiu, tanti Savastita 
(Valea Salciei), Eugen Beceanu, Dumitru Cristea, Ion si Elena Floroiu, 
Iulia Lescai, Roneta Matei, Ana Ursache (Vintilă Vodă) 

Mulţumim de asemenea localnicilor care ne-au ajutat si ale căror nume 
nu le cunoaștem. 

Dejugătoare - loc de popas pe un drum mai lung unde se scoteau 
boii de la căruță, se adápau şi se hraneau, iar oamenii se odihneau 
şi mâncau. Existenţa dejugătorilor în zonă se leagă, pe de o parte, 
de împroprietărirea de după război a ţăranilor din zona de munte 
cu terenuri din comunele de câmpie (Padina, Cochirleanca), iar 
pe de alta de schimburile care se făceau între munteni şi cojani, 
produsele fiind transportate cu carele cu boi. 


„Mergeam zece kilometri, dejuga, mânca lumea, să odihnea vitele, 
mânca si ele. După aia iar mai plecau zece kilometri. Dejugătoare, 
da, da, da, era unde toată lumea oprea acolo care călătorea. Ca să 
vi le spun asa, era ... - plecam d-aici -: Pătârlage, Cislău, Viperesti, 
Cândești, Buzău, Tintesti, Aldesti, Pogoanele, Ciocile, Putu 

Ioanii — trecea p-acolo un put care era în jumatea câmpului; pe 
càmpu' ăla mergeai doudi” de kilometri şi nu era nicio casă — aşa, 
la Ciocile, Murgeanca, Bárdesti, Murgeanca sí acolo. Vreo opt, 
zece dejugători. Şi ne duceam acolo unde aveam pamantu’.” (nea 
Neculai Chiru, Colti) 


„Erau dejugători la Policiori, pă Luncă, la Pitigoi, pă Malu Sápocii 
- acolo se furau boii de la jug, mergând. Treceau gárla țiganii din 
Cândești, scoteau resteu’ de la jug, dezlegau bou.” (Sandu Sfintes, 
satul Policiori, comuna Scortoasa) 


Mos Vasile Cârlig, din Mânzălești, povesteşte că bunicul lui avea 
dejugătoare chiar acolo unde are el casa acum. „Aici, sub nucul 
pletos de la mos Toader Cârlig, era dejugătoare pentru toată 
lumea, de pe toate văile. Veneau aici şi cojani, şi mocani... Aici se 
adăposteau, mâncau... Iarna atárnau turturii de boi, că până-n '26 
singurul pod de peste Slănic era la Cernátesti." 

»Chilii erau acu’ vreo două sute, două sute si patruzeci de 

ani, undeva sus, într-un loc unde se opreau călugării. Era ca o 
dejugătoare. Veneau de la Mănăstirea Găvanele, din Mânzălești, 
din Neamt, din Vrancea şi treceau spre Ratesti.” 


(nea Vasile Filipescu- Tănase, comuna Chiliile) 

Vulcanii Noroioşi, comunele Scortoasa 
şi Berca, rezervaţie geologică şi 
botanică, Sit Natura 2000 (propus), 
destinată conservării unui fenomen 
relativ rar, reprezentat de erupțiile de 
apă, hidrocarburi, sare, mâl, fragmente 
de gresie, în lungul unor fracturi; 
Mănăstirea  Răteşti, satul  Rátesti, 
comuna Berca, mânăstire de maici; 
Cetatea Berca, ctitorită în 1694 de 
stolnicul Mihalcea Cândescu si Anita 
Cantacuzino; 

Pădurea Viforâta, Berca; 

Pădurea Lacurile, Bisoca, rezervaţie 
forestieră, geologică, botanică, sit 
Natura 2000 (propus), pădure de pin, 
mesteacăn şi molid, turbării, lacuri 
montane; 

Mănăstirea Poiana Mărului, Bisoca (sec 
al XVIII-lea); 

Bisericile şi locuinţele rupestre de la 
Bozioru de Sus, Ivanetu, Ruginoasa; 
Complexul de biserici şi aşezări rupestre 
de la Fişici, Nucu, Aluniș. Aproape 30 
de lăcașuri de cult săpate in rocă. Cele 
mai importante: Bisericuța din fundul 
peşterii, Chilia din Peştera lui Iosif, 
Peştera Dionisie Torcatorul, Schitul 
Alunisul, Schitul Agaton, Vârful Crucea 
Spătarului, Schitul Piatra Gaurita, 
Schitul Fundătura; 

Ruinele Mănăstirii Pinu, Bozioru, din 
epoca medievală, lângă izvorul Pinu; 
Izvoare de păcură, Căneşti, izvoare 
naturale de păcură, ape sărate și 
sulfuroase; 

Muzeul Chihlimbarului de la Colti- 
conţine o colecţie de chihlimbar, colecţii 
de flori de mină, roci, fosile, documente 
privind exploatarea chihlimbarului; 
Biserica Aluniș, săpată în piatră pe la 
anul 1274, atestată din 1351, fost schit 
de călugări până la 1871, acum este 
biserica satului; 

Platoul Meledic, comuna Mânzălești, 
rezervaţie geologică, speologică, 
botanică, Sit Natura 2000 (propus), 
carst pe sare, peşteri în sare, lacurile cu 
apă dulce, vegetaţia cu specii de plante 
halofite, subtermofile şi termofile; 
Focul Viu, sat Terca, comuna Lopătari, 
monument al naturii, fenomen natural 
produs de o continuă emisie de gaze la 
suprafața solului; 

Pădurea Gövana, Mânzălești, rezervaţie 
naturală; 

Piatra Albă “La Gruni”, Mânzălești, 
monument al naturii de interes 
geologic, tuf vulcanic dacitic; 

Sfinxul Buştea, martor de eroziune în 


gresie; 

Biserica Bustea, cu picturi de 
Tattarescu; 

Mănăstirea Găvanu, Mânzălești, 


începută în anul 1707 pe locul unui 
lăcaş monahal; 

Coolectia Etnografica a Văii Slănicului, 
Şcoala din Vintilă Vodă - colecţie de 
obiecte populare; 

Lacul de la Odăile, situat la izvoarele 
Murătoarei; este un lac carstosalin; 
Lacurile de la Policiori, Scortoasa, 
Valea Grábicina, formate in urma 
alunecarilor de teren; 

Ruinele Mănăstirii Vintilă Voda. 

